open-index/open-wikipedia-markdown huggingface dataset:
နန္ဒကလိစ္ဆဝိသုတ်

ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရ သာလာကျောင်းတော်၌ သီတင်းသုံးတော်မူစဉ် လိစ္ဆဝီ မဟာမတ္တနန္ဒကအား သောတာပန်ပုဂ္ဂိုလ်၏ ဂုဏ်ရည်လေးမျိုး နှင့် ဒိဗ္ဗ, မာနုသကဖြစ်သော အာယု ဝဏ္ဏ သုခ ယသ အာဓိပတေယျတို့နှင့် စပ်ယှဉ်ပုံကို အခြားသော သမဏ, ဗြာဟ္မဏတို့အထံမှ ကြားသိ၍မဟုတ်ပဲ ကိုယ်တော်တိုင် ထင်ထင်ရှားရှား သိမြင်၍ ဟောတော်မူပုံကို ဘုရားရှင် ဟောတော်မူသည့်သုတ်။

## ကိုးကား
ဂေါဓသက္ကသုတ်

ဂေါဓသာကီဝင်နှင့် မဟာနာမ်သာကီဝင်တို့ သောတာပန်ပုဂ္ဂိုလ်အကြောင်းကို ပြောဆိုကြပြီး ဘုရားရှင်ထံသွားရောက် လျှောက်ထားကြရာ ဘုရားရှင်က မဟာနာမ် သာကီဝင်မင်း၏ သောတာပန်၏အင်္ဂါလေးချက်ကို သင် အဘယ်သို့ဆိုလိုသနည်းဟု မေးတော်မူရာ ဂေါဓသာကီဝင်က “မဟာနာမ်သာကီဝင်မင်းသည် ကောင်းသည့် စကားကိုသာ, အပြစ်ကင်းသည့်စကားကိုသာ ဆိုကြောင်း”လျှောက်ထားသည့်သုတ်။

(သောတာပန်ပုဂ္ဂိုလ်၏ အင်္ဂါလေးချက်ကို ဟောတော်မူသည့်သုတ်။)

## ကိုးကား
ဘယဝေရူပသန္တသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် (အံ၊၃၊၄၀၄-၆၊ ဘယသုတ်ကဲ့သို့ အနာထပိဏ်သူဌေးအား ဘုရားရှင်ဟောတော်မူသည့်သုတ်။
------------

ဘုရားရှင် ကောသလနိုင်ငံ ... သီတင်းသုံးတော်မူစဉ် အထက်သုတ်ဒေသနာတော်ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အန္ဓကာရသုတ်

သစ္စာလေးပါးကို မသိခြင်းသည် လရောင်နေရောင်တို့ မရောက်သော လောကန္တရိတ်ငရဲထက်ပင် မှောင်မိုက်လှ၏၊ သစ္စာလေးပါးကို မသိခြင်းကြောင့် ပဋိသန္ဓေနေရမှုကို ဖြစ်စေတတ်ကုန်သော သင်္ခါရတို့၌ မွေ့လျော်ပျော်ပိုက် နှစ်ခြိုက်ကြကုန်၏၊ ယင်းသင်္ခါရတရားတို့ကြောင့် အိုခြင်း, သေခြင်း, စိုးရိမ်ခြင်း, ငိုယိုမြည်တမ်းခြင်း, ကိုယ်ဆင်းရဲခြင်း, စိတ်ဆင်းရဲခြင်း, ပြင်းစွာပင်ပန်းခြင်း-ဟူသော အမှောင်ထု အတွင်းသို့ ကျရောက်ကြကုန်၏၊ ဆင်းရဲဒုက္ခမှ မလွတ်မြောက်နိုင်ကြကုန်။ သစ္စာလေးပါးကို အမှန်အတိုင်း သိမြင်ခြင်းကြောင့် ဆင်းရဲအားလုံးမှ လွတ်မြောက်ကြကုန်၏။ ထို့ကြောင့် သစ္စာလေးပါးကို အမှန်အတိုင်း သိမြင်ရန် အားထုတ်ကြရမည်-ဟု ဟောတော်မူသည့်သုတ်။

## ကိုးကား
ဒုဂ္ဂတိဝိနိပါတဘယသုတ်

ရတနာမြတ်သုံးပါးတို့၏ ဂုဏ်တော်များ၌ မတုန်မလှုပ် သက်ဝင်ကြည်ညိုခြင်း, အရိယကန္တသီလနှင့် ပြည့်စုံခြင်းဟူသော (အရည်အချင်း) ဓမ္မလေးပါးနှင့် ပြည့်စုံသော အရိယသာဝကသည် အလုံးစုံသော ဒုဂ္ဂတိဝိနိပါတဘေးကို ကောင်းစွာ လွန်မြောက်ပြီးသူဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ အလုံးစုံသော ဒုဂ္ဂတိဝိနိပါတဘေးဟူသော စကားရပ်ဖြင့် လူတို့တွင် အမျိုးယုတ်ညံ့ ဘုန်းကံနည်းပါး လူစဉ်မမီသောလူတို့နှင့်တကွ အပါယ် လေးပါးကို တားမြစ်ကြောင်း ဖွင့်ပြထားပါသည်။

## ကိုးကား
ကုလပုတ္တသုတ်

(၂)သုတ်ရှိပါသည်။

အိမ်ရာတည်ထောင် လူ့ဘောင်မှ ရဟန်းဘောင်သို့ မှန်ကန်စွာဝင်ရောက်လာကြကုန်သော အမျိုးကောင်းသားတို့သည် အရိယာပုဂ္ဂိုလ်တို့၏ သစ္စာလေးပါးကို အမှန်အတိုင်းသိရန် ဝင်ရောက်လာကြကုန်၏။ ထို့ကြောင့် သင်တို့သည် အရိယသစ္စာအမှန် တရားတို့ကို သိရှိရန် အားထုတ်ကြရမည်-ဟု ဘုရားရှင်က ရဟန်းတို့ကို ဟောတော်မူသည့်သုတ်။
------------

အိမ်ရာတည်ထောင် လူ့ဘောင်မှ ရဟန်းဘောင်သို့ မှန်ကန်စွာဝင်ရောက်လာကြကုန်သော အမျိုးကောင်းသားတို့၏ မှန်ကန်စွာ သိမြင်ခြင်းသည် အရိယသစ္စာတို့ကို မှန်ကန်စွာသိမြင်ကြခြင်းပေတည်း၊ ထို့ကြောင့် သင်တို့သည် အရိယသစ္စာတရား လေးပါးတို့ကို မှန်ကန်စွာ သိမြင်ရန် အားထုတ်ကြရမည်-ဟု ဘုရားရှင်က ရဟန်းတို့အား ဟောတော်မူသည့်သုတ်။

## ကိုးကား
စိန္တသုတ်

“သဿတော လောကော ... နေဝ ဟောတိ န ဟောတိ တထာဂတော ပရံ မရဏာ”ဟူသော ယုတ်ညံ့သောအကုသိုလ်စိတ်ကို မကြံစည်ကုန်လင့်၊ ယင်းယုတ်ညံ့သော အကုသိုလ်စိတ်အကြံအစည်တို့သည် အတ္ထသံဟိတ, အာဒိဗြဟ္မစရိယက မဖြစ်ကြ၊ နိဗ္ဗိဒါ, ဝိရာဂ, နိရောဓ, ဥပသမ, အဘိညာ, သမ္ဗောဓ, နိဗ္ဗာနတို့အတွက်လည်း မဖြစ်၊ အတ္ထသံဟိတ, အာဒိဗြဟ္မစရိယက ဖြစ်သော နိဗ္ဗိဒါ, ဝိရာဂ, နိရောဓ, ဥပသမ, အဘိညာ, သမ္ဗောဓ, နိဗ္ဗာန တို့အတွက်ဖြစ်သော သစ္စာလေးပါးကို ကြံစည်ကြကုန်လော-ဟု ဘုရားရှင် ဟောတော်မူသည့်သုတ်။

## ကိုးကား
တိရစ္ဆာနကထာသုတ်

နှစ်ဆယ့်ခုနှစ်မျိုးသော တိရစ္ဆာနကထာတို့ကို မပြောမဆိုကြနှင့်၊ ယင်းတို့သည် အတ္ထသံဟိတမဖြစ်။ အာဒိဗြဟ္မစရိယက၊ နိဗ္ဗိန္ဒာယ ဝိရာဂါယ နိရောဓာယ ဥပသမာယ အဘိညာယ သမ္ဗောဓာယ နိဗ္ဗာနာယ မဖြစ်ကြ။

အရိယသစ္စကထာကိုသာ ပြောဆိုကြ၊ အရိယသစ္စကထာသည် အတ္ထသံဟိတ အာဒိဗြဟ္မစရိယက၊ နိဗ္ဗိန္ဒာယ ဝိရာဂါယ နိရောဓာယ ဥပသမာယ အဘိညာယ သမ္ဗောဓာယ နိဗ္ဗာနာယ ဖြစ်၏။ ထို့ကြောင့် အရိယသစ္စာတရားတို့ကို သိမြင်အောင် အားထုတ်ကြရမည်ဟု ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ၌ မပြောဆိုကောင်းပုံ ပြောဆိုကောင်းပုံတို့နှင့် တိရစ္ဆာနကထာ (၃၂)မျိုးရှိကြောင်း၊ ဋီကာ၌လည်း ဖွင့်ဆိုသင့်သည်များကို ဖွင့်ဆိုထားပါသည်။

## ကိုးကား
ဓမ္မစက္ကပ္ပဝတ္တနသုတ်

(ဤဓမ္မစက္ကပဝတ္တနသုတ်တော်သည် ဝိ၊၃၊၁၄-၁၇။၌ ပဉ္စဝဂ္ဂိယ ကထာ ဟုလည်းကောင်း၊ ပဋိသံ၊၃၂၉-၃၃၂။၌ ဓမ္မစက္ကပဝတ္တနဝါရဟုလည်းကောင်း ပါရှိလေသည်။ ဤသုတ်တော်၌ ရှောင်ကြဉ်ရမည့် တရားနှစ်မျိုးနှင့် အပြစ်များ၊ ဆောင်ရ (ကျင့်သုံး)ရမည့်တရား(၈)ပါးနှင့် အကျိုးကျေးဇူးများ၊ သိရမည့် တရား(၄)မျိုးနှင့် သိပုံ(၁၂)ပါး၊ အဘိသမ္ဗုဒ္ဓဟု ဝန်မခံသေးပုံ နှင့်ဝန်ခံပြီးပုံ၊ ပဉ္စဝဂ္ဂီရဟန်းတော်များ ဤသုတ်တော်ကိုလက်ခံကြပုံ၊ အရှင်ကောဏ္ဍည သောတာပန်ဖြစ်ပုံ၊ နတ်ဗြဟ္မာတို့ ကောင်းချီးပေးကြွေးကြော်ကြပုံ၊ ဘုရားရှင်၏ ဥဒါန်းကျူးရင့်ပုံတို့ကို ဟောပြထားပါသည်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။

-ပဋိသံ၊ဋ္ဌ၊၂၊၂၁၄-၉။ ပဋိသံ၊ ဂဏ္ဍိ။ ၃၃၄-၃၄၀။ တို့၌လည်း ဖွင့်ဆိုချက်များ ရှိပါသည်။

## ကိုးကား
ဆိဂ္ဂဠယုဂသုတ်

(၂)သုတ်ရှိပါသည်။

မဟာသမုဒ္ဒရာ၌ လွှင့်ပစ်ထားသော အပေါက်တစ်ပေါက်သာရှိသော ထမ်းပိုးတုံး၏အပေါက်၌ အနှစ်တစ်ရာ၊ အနှစ်တစ်ရာမှ တစ်ခါပေါ်သော လိပ်ကန်း၏ လည်ပင်းစွပ်မူက စွပ်နိုင်သေး၏။ ပျက်စီး၍ အပါယ်လေးဘုံသို့ ကျရောက်သွားသောလူမိုက်၏ လူ့ဘဝသို့ ပြန်ရောက်နိုင်လိမ့်မည်ဟု ငါဘုရား မိန့်ကြားတော်မမူ။ ထိုအပါယ်ဘုံ၌ ဓမ္မစရိယ, သမစရိယ, ကုသလကိရိယ, ပုညကိရိယမရှိ အချင်းချင်း အားကြီးသူက အားနည်းသူကို သတ်၍စားနေသောကြောင့်တည်း။ ထိုသို့ဖြစ်ခြင်းသည် အရိယသစ္စာလေးပါးတို့ကို မသိမမြင်ခြင်းကြောင့်တည်း။ ထို့ကြောင့် အရိယသစ္စာလေးပါးတို့ကို သိမြင်အောင် အားထုတ်ခြင်းကို ပြုကြရမည်ဟု ဝဇ္ဇီနိုင်ငံ ဝေသာလီမြို့တော် ကူဋာဂါရသာလာကျောင်းတော်၌ ရဟန်းတို့အား ဘုရားရှင် ဟောတော်မူသည့်သုတ်။
----------

မြေအပြင်တစ်ခုလုံး ရေတစ်ပြင်တည်း ဖြစ်နေချိန်ဝယ် အရပ်လေးမျက်နှာသို့ လေတိုက်ရာ မျောပါနေသော အပေါက် တစ်ပေါက်တည်းသာရှိသော ထမ်းပိုးတုံး၏ အပေါက်၌ အနှစ်တစ်ရာ တစ်ရာကြာမှ တစ်ကြိမ်သာ ရေပြင်ပေါ်သို့ ပေါ်တက်လာသော လိပ်ကန်း၏ လည်ပင်းသည် အကြောင်းညီညွတ်ပါက စွပ်နိုင်လျှင် စွပ်နိုင်သေး၏။ အကြောင်းညီညွတ်သည့်အခါ၌သာ လူ့ဘဝကိုရ၏။ အကြောင်း ညီညွတ်သည့်အခါ၌သာ အရဟံဂုဏ်ရှင်, သမ္မာသမ္ဗုဒ္ဓဂုဏ်ရှင် ဘုရားရှင် ပွင့်တော်မူ၏။ အကြောင်းညီညွတ်သည့်အခါ၌သာ တထာဂတပဝေဒိတ ဓမ္မဝိနယ လောက၌ ထွန်းလင်းတောက်ပ၏။ ထိုအချက်သုံးချက် ပြည့်စုံနေချိန်၌ အရိယသစ္စာလေးပါး တရားတို့ကို သိမြင်အောင် အားထုတ်မှုကို ပြုကြရမည်ဟု ဘုရားရှင်က ဝဇ္ဇီနိုင်ငံ ဝေသာလီမြို့အနီး မဟာဝုန်တော ကူဋာဂါရသာလာကျောင်းတော်ဝယ် ရဟန်းတို့အား ဟောတော်မူသည့်သုတ်။

အဋ္ဌကထာ၌ မဟာသီဝထေရ်၏ စတုယုဂအဆိုကို အကျယ် ဖွင့်ပြထားပါသည်။ ဋီကာ၌လည်း စတုယုဂအဆိုကိုပင် ဖွင့်ပြထားပါသည်။

## ကိုးကား
အဇ္ဈတ္တိကာယတနသုတ်

အဇ္ဈတ္တိကာယတန (၆) ပါးတို့၏ ဒုက္ခသစ္စာဖြစ်ပုံကို အစပြု၍ ဓမ္မစက္ကပဝတ္တန သုတ်တော်လာသည့်အတိုင်း သစ္စာ (၄)ပါးသရုပ်ကို ဟောကြားတော်မူပြီး သစ္စာ (၄) ပါးကို သိမြင်အောင် အားထုတ်ရမည်-ဟု ဟောတော်မူသည့်သုတ်။

## ကိုးကား
ဓာရဏသုတ်

(၂)သုတ် ရှိပါသည်။

ငါဘုရားဟောကြားတော်မူအပ်သော အရိယသစ္စာလေးပါးကို ဆောင်ထားကြကုန်လော့ဟု ဘုရားရှင်က မိန့်တော်မူရာ အညတရ ရဟန်းက သစ္စာလေးပါးကို မိမိအစဉ်အတိုင်း ဆောင်ထားပုံကို လျှောက်သည့်အခါ ဘုရားရှင်က သာဓုခေါ်တော်မူပြီး သစ္စာသိအောင် အားထုတ်ကြရမည်ဟု သစ္စာတစ်ပါးစီ တစ်ပါးစီကို ရဟန်းတော်တို့အား ဟောတော်မူသည့်သုတ်။
-------------

ငါဘုရားဟောကြားတော်မူသည့် အရိယသစ္စာတရားတို့ကို ဆောင်ထားကြ ကုန်လောဟု ဘုရားရှင်က မိန့်ကြားတော်မူရာ အညတရ ရဟန်းက အခြားသော ပုဂ္ဂိုလ်များ ပြောဆိုသော သစ္စာတရားကို လက်မခံပဲ ဘုရားရှင် ဟောတော်မူသည့် အတိုင်း အရိယသစ္စာတို့ကို ဆောင်ထားပုံကို တစ်ပါးစီ တစ်ပါးစီ လျှောက်ထားသည့် အခါ ဘုရားရှင်က ဤအတိုင်းသာ ဆောင်ထားပြီး သစ္စာသိမြင်အောင် အားထုတ် ကြရမည်ဟု အကျယ်တဝင့် ရဟန်းတို့အား ဟောကြားတော်မူသည့်သုတ်။

## ကိုးကား
မဟာပရိဠာဟသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် “ရဟန်းတို့ မဟာပရိဠာဟငရဲ၌ ဒွါရခြောက်ပါးတို့ဖြင့် အနိဋ္ဌ၊ အကန္တ၊ အမနာပ အာရုံခြောက်ပါးတို့ကို မြင်ကြားသိသိနေရပုံကို ဟောတော်မူပါသည်။ အညတရ ရဟန်း၏လျှောက်ထားချက်အရ ထိုမဟာပရိဠာဟငရဲထက် အထူးသဖြင့်ကြီးမားလှသော ပူလောင်ခြင်း၊ အထူးသဖြင့် ကြောက်မက်ဖွယ်ကောင်းသောအရာသည် သစ္စာလေးပါးကို အမှန် အတိုင်း မသိကြသော သမဏဗြာဟ္မဏတို့ပင်တည်း။ ထိုသူတို့သည် ပဋိသန္ဓေ နေမှုကိုဖြစ်စေတတ်ကုန်သော ကံသင်္ခါရတို့၌မွေ့လျော်ကြကုန်၏။ မွေ့လျော်ကုန်သည် ဖြစ်၍-ပြုစီရင်ကုန်၏။ ပြုစီရင်ကြကုန်သောကြောင့် ပဋိသန္ဓေနေမှုအပူဖြင့် ပူလောင်ကြကုန်၏။ အိုမှု-သေမှု-စိုးရိမ်မှု-ငိုကြွေးမှု-ကိုယ်ဆင်းရဲမှု စိတ်ဆင်းရဲမှု ပြင်းထန်စွာ ပင်ပန်းနွမ်းနယ်မှုအပူတို့ဖြင့် ထက်ဝန်းကျင်ပူလောင်ကြကုန်၏။ ဇာတိ၊ ဇရာ၊ မရဏ၊ သောက၊ ပရိဒေဝ၊ ဒုက္ခ၊ ဒေါမနဿ၊ ဥပါယာသ-ဟူသော ဆင်းရဲအစုမှမလွတ် မြောက်နိုင်ကြကုန်။

သစ္စာလေးပါးကိုသိသော သမဏဗြာဟ္မဏတို့သည် ဒုက္ခအပေါင်းမှ လွတ် မြောက်ကြကုန်၏ဟု ကဏှပက္ခ, သုက္ကပက္ခအားဖြင့် အကျယ်တဝင့် ရဟန်းတို့အား ဘုရားရှင်ဟောတော်မူသည့်သုတ်။

## ကိုးကား
ဒုဂ္ဂတိဘယသုတ်

ရတနာမြတ်သုံးပါး ဂုဏ်တော်များ၌ မတုန်မလှုပ် သက်ဝင် ကြည်ညိုခြင်း, အရိယကန္တသီလနှင့် ပြည့်စုံခြင်းဟူသော တရားလေးပါးတို့နှင့် ပြည့်စုံသော အရိယာ သာဝကသည် ဒုဂ္ဂတိဘေးအားလုံးတို့ကို လွန်မြောက် ပြီးသူဖြစ်၏ဟု ရဟန်းတို့အား ဘုရားရှင်ဟောတော်မူသည့်သုတ်။

## ကိုးကား
ကောဋိဂါမသုတ်

(၂)သုတ် ရှိပါသည်။

ဘုရားရှင် ဝဇ္ဇီနိုင်ငံ ကောဋိဂါမ၌ သီတင်းသုံးနေတော်မူစဉ် “အရိယသစ္စာလေးပါးတို့ကို ဝိပဿနာဉာဏ်ဖြင့် မသိခြင်း၊ မဂ်ဉာဏ်ဖြင့် ထိုးထွင်း၍ မသိခြင်းကြောင့် ငါဘုရားနှင့် သင်ချစ်သားတို့သည် ရှည်လျားလှစွာသော သံသရာကာလပတ်လုံးကြိမ်ဖန် များစွာ မရပ်မနား ပြေးသွားခဲ့ရလှလေပြီ-အစရှိသည်ဖြင့် အရိယသစ္စာ တစ်ပါးစီ တစ်ပါးစီကို မသိခဲ့ကြပုံ၊ အရိယသစ္စာ တစ်ပါးစီ တစ်ပါးစီကို ဝိပဿနာဉာဏ်, မဂ်ဉာဏ်တို့ဖြင့် ထိုးထွင်း၍ သိမြင်လျှင် ဘဝနေတ္တိ, ဘဝတဏှာတို့ ပြတ်တောက်ပုံ၊ ဘဝသစ်၌ တဖန်မဖြစ်တော့ပုံကို ရဟန်းတို့အား ဟောတော်မူသည့်သုတ်။
------------

အရိယသစ္စာလေးပါးတို့၏ တစ်ပါးစီ တစ်ပါးစီကို အမှန်အတိုင်း မသိကြသော သမဏ, ဗြာဟ္မဏတို့ကို သမဏ, ဗြာဟ္မဏဟု မသမုတ်နိုင်ပုံ၊ မျက်မှောက်ဘဝ၌ သမဏ, ဗြာဟ္မဏတို့၏ အကျိုးဖြစ်သော အရဟတ္တဖိုလ်ကို ထူးသောဉာဏ်ဖြင့် သိ၍ မျက်မှောက်မပြုနိုင်ပုံ၊ သစ္စာလေးပါးတို့တွင် တစ်ပါးစီ တစ်ပါးစီကို အမှန်အတိုင်း သိသော သမဏ, ဗြာဟ္မဏကိုသာ သမဏ, ဗြာဟ္မဏဟု သမုတ်အပ်ပုံ၊ မျက်မှောက် ဘဝ၌ သမဏ, ဗြာဟ္မဏဖြစ်ခြင်း၏အကျိုး အရဟတ္တဖိုလ်ကို ထူးသောဉာဏ်ဖြင့် သိ၍ မျက်မှောက်ပြုနိုင်ပုံကို ဘုရားရှင် ဟောတော်မူသည့်သုတ်။
## ကိုးကား
မိတ္တာမစ္စသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် “မိမိစကားကို လေး စားကြည်ဖြူ၊ နာယူကြကုန်သော မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့ကို ဗုဒ္ဓ, ဓမ္မ, သံဃ အဝေစ္စပသာဒ သမာဓိသံဝတ္တနိက အရိယကန္တသီလ-ဟူသောသောတာပတ္တိမဂ်ဉာဏ်ရကြောင်း တရားလေးပါးတို့ကိုဆောက်တည်စေအပ်၊ သက်ဝင်စေအပ်၊ စွဲမြဲစွာ တည်နေစေအပ်သောအားဖြင့် ချီးမြှောက်ကြရမည်”ဟု ရဟန်းတို့အား ဘုရားရှင်ဟောတော်မူသည့်သုတ်။
-----------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် “အထက်သုတ် ဒေသနာတော်အတိုင်း မိမိစကားကို လေးစားကြည်ဖြူ နာယူကြကုန် မိတ်ဆွေ၊ အဆွေခင်ပွန်း၊ ဆွေမျိုးသားချင်းတို့ကို အပါယ်လေးပါးသို့ မရောက်စေနိုင်သော ယင်းသောတာပတ္တိ မဂ်တရားလေးပါးတို့ကို မဟာဘုတ်လေးပါးတို့ သဘာဝပြောင်းလဲလျှင် ပြောင်းလဲနိုင်သော်လည်း လုံးဝပြောင်းလဲမှုမရှိအောင် ဆောက်တည်စေအပ်၊ သက်ဝင်စေအပ်၊ စွဲမြဲတည်အောင် ချီးမြှောက်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။

## ကိုးကား
ဂဝမ္ပတိသုတ်

သမ္ဗဟုလမထေရ်မြတ်များ ပစ္ဆာဘတ္တအခါ မဏ္ဍလမာလ၌ သစ္စာလေးပါး သိမှုနှင့် ဆက်စပ်၍ အန္တရကထာ ပြောဆိုနေကြရာ အရှင်ဂဝမ္ပတိထေရ်က “ဘုရားရှင် မျက်မှောက်တော်၌ ကြားနာရသည့်အတိုင်း သစ္စာလေးပါး သိမြင်ပုံ”ကို ဟောကြားသည့်သုတ်။

## ကိုးကား
ခဒိရပတ္တသုတ်

အရိယာတို့၏ သစ္စာလေးပါးအမှန်တရားကို အမှန်အတိုင်းမသိပဲ ဆင်းရဲဒုက္ခ အဆုံး (နိဗ္ဗာန်)ကို မျက်မှောက်ပြုနိုင်လိမ့်မည်-ဟု ပြောဆိုနိုင်သော အကြောင်းမရှိပုံကို ရှားရွက်, သျှစ်သျှာရွက်, ထင်းရှူးရွက်တို့ကို ဖက်ခွက်ပြုလုပ်၍ ရေခပ်ခြင်း နားချောင်းပြုလုပ်၍ နားပန်ခြင်း မဖြစ်နိုင်သကဲ့သို့၎င်း၊ ပဒုမာကြာရွက်, ပေါက်ရွက်, ခွေးတောက်ရွက်တို့ကို ဖက်ခွက်ပြုလုပ်၍ ရေခပ်ခြင်း, နားချောင်းလုပ်၍ ပန်နိုင်သကဲ့သို့ ထို့အတူ အရိယာပုဂ္ဂိုလ်တို့၏ သစ္စာလေးပါးအမှန်တရားကို အမှန်အတိုင်း ထိုးထွင်း၍ သိမှသာ ဆင်းရဲ၏အဆုံး နိဗ္ဗာန်ကို မျက်မှောက်ပြုနိုင်သောအကြောင်း ရှိ၏-ဟု ဟောတော်မူသည့်သုတ်။

## ကိုးကား
တထသုတ်

(၂)သုတ် ရှိပါသည်။

သစ္စာလေးပါးတရားတို့သည် မှန်ကန်ကုန်၏။ ချွတ်ယွင်းသော သဘောမရှိ ကုန်။ (မိမိတို့၏ ပင်ကိုသဘောမှ တစ်ပါးသော အခြင်းအရာအားဖြင့် မဖြစ်ကုန်။ ထို့ကြောင့် သစ္စာလေးပါးတို့ကို သိမြင်အောင် အားထုတ်ကြရမည်ဟု သစ္စာ တစ်ပါးစီ တစ်ပါးစီကို ပဉ္စဝဂ္ဂီရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌လည်း ဖွင့်ဆိုထားပါသည်။
-----------

အထက်ပါ သုတ်ဒေသနာတော်အတိုင်း ဘုရားရှင် ဝဇ္ဇီနိုင်ငံ ကောဋိဂါမ၌ သီတင်းသုံးတော်မူစဉ် ရဟန်းတို့အား ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား
စေလသုတ်

ပုဆိုးမီးလောင်, ခေါင်းမီးလောင်လည်း ငြိမ်းအောင်းပြုရေး မပြုသေးပဲ အရိယသစ္စာလေးပါးတို့ကို အမှန်အတိုင်းသိမြင်အောင် အလွန်အကဲ ပြင်းပြင်း ထန်ထန် ဆန္ဒ, ဝီရိယ, ဥဿာဟ, ဥဿောဠှီ, အပ္ပဋိဝါနီ, သတိ, သမ္ပဇဉ်တို့ကို ပြုလုပ်အားထုတ်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဗီဇဂါမသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူနေစဉ် လက်သည်းခွံပေါ်၌တည်ရှိသော မြေမှုံအတူ ဗီဇဂါမ ဘူတဂါမသမာရမ္ဘမှ ရှောင်ကြဉ်သော သတ္တဝါတို့သည် အနည်းငယ်မျှသာရှိကြကုန်၏။ မြေကြီး ပေါ်၌ မြေမှုံများပမာ ဗီဇဂါမ, ဘူတဂါမတို့မှ မရှောင်ကြဉ်သောသတ္တဝါတို့သည်သာ များလှပေကုန်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ကာမေသုမိစ္ဆာစာရသုတ်

ကာမေသု မိစ္ဆာစာရမှ ရှောင်ကြဉ်သောသတ္တဝါတို့သည် နည်းပါးလှကုန်၏။ မရှောင်ကြဉ်သော သတ္တဝါတို့သည် များလှကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အဒိန္နာဒါနသုတ်

အဒိန္နာဒါန(မပေးသည်ကိုယူခြင်း)မှ ရှောင်ကြဉ်သောသူတို့က နည်းပါးပြီး မရှောင်ကြဉ်သောသူတို့က များပြားကြောင်း ဟောတော်မူသည့်သုတ်။

## ကိုးကား
ပါဏာတိပါတသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် မဟာပထဝီမြေကြီးကို ထောက်လျှင် ငါဘုရားလက်သည်းခွံပေါ်၌ရှိသော မြေမှုံ့သည် မပြောပဖွယ် အနည်း ငယ်မျှသာဖြစ်သကဲ့သို့၊ ထို့အတူ ပါဏာတိပါတမှရှောင်ကြဉ်သော သတ္တဝါတို့သည် အနည်းငယ်မျှသာဖြစ်ကုန်၏။ မရှောင်ကြဉ်သောသတ္တဝါတို့သည် အလွန်များလှပေကုန်၏ဟု ရဟန်းတို့အား ဘုရားရှင်ဟောတော်မူသည့်သုတ်။
-------------

ဘုရားရှင် ကောသလနိုင်ငံ ... သီတင်းသုံးတော်မူစဉ် ပါဏာတိပါတီ၊ အဒိန္ဒာဒါယီ၊ ကာမေသုမိစ္ဆာစာရီ၊ မုသာဝါဒီ-ဟူသော တရားလေးပါးနှင့်ပြည့်သောပုဂ္ဂိုလ်သည် ငရဲ၌ပစ်ချလိုက်သကဲ့သို့ ငရဲ၌ဖြစ်ရ၏။

ယင်းတရားလေးပါးမှ ရှောင်ကြဉ်သောပုဂ္ဂိုလ်သည် နတ်ပြည်၌ ပစ်ချလိုက် သကဲ့သို့ နတ်ပြည်၌ဖြစ်ရ၏ဟု ကဏှပက္ခ, သုက္ကပက္ခဒေသနာတော်နည်းဖြင့် ရဟန်းတို့အား ဘုရားရှင်ဟောတော်မူသည့်သုတ်။

## ကိုးကား
ဣန္ဒခီလသုတ်

သစ္စာလေးပါးကို အမှန်အတိုင်း မသိကြကုန်သော သမဏ, ဗြာဟ္မဏတို့သည် အခြား သမဏ, ဗြာဟ္မဏတို့၏မျက်နှာကို ချီးမွမ်းအံ့ဩ၍ မော့ကြည့်နေကြရပုံကိုလဲ ဝါဂွမ်းဥပမာဖြင့် ဟောတော်မူပါသည်။ ။ သစ္စာလေးပါးကို အမှန်အတိုင်း သိပြီးသော သမဏ, ဗြာဟ္မဏတို့သည် အခြား သမဏ, ဗြာဟ္မဏတို့၏မျက်နှာကို မော့ပြီး မကြည့်ရတော့ကုန်၊ လေမုန်တိုင်းဒဏ်ကို ကြံ့ကြံ့ခံနိုင်သော တံခါးတိုင်ဥပမာဖြင့် ဟောတော်မူပြီး သစ္စာလေးပါးကို အမှန်အတိုင်း သိအောင်အားထုတ်ကြရမည်ဟု ဟောတော်မူသည့်သုတ်။

## ကိုးကား
ဂန္ဓဝိလေပနသုတ်

မာလာဂန္ဓ ဝိလေပန ဓာရာဏ မဏ္ဍန ဝိဘူသနဌာနမှ ရှောင်ကြဉ်သော သတ္တဝါတို့သည် နည်းပါးကုန်၏။ မရှောင်ကြဉ်သော ပုဂ္ဂိုလ်တို့သည်သာ များပြားကုန်၏-ဟု ဘုရားရှင် ဟောကြားတော်မူသောသုတ်။

## ကိုးကား
ဖရုသဝါစာသုတ်

(၂)သုတ်ရှိပါသည်။

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ဘုရားရှင်က လက်သည်းဖျားပေါ်၌ မြေမှုံ့များကိုတင်ထားပြီး လက်သည်းဖျားပေါ်က မြေမှုံ့နှင့် မဟာပထဝီမြေကြီးပေါ်ရှိ မြေမှုံ့တို့ ဘယ်ဟာကများသနည်းဟု မေးတော်မူပြီး မြေကြီးပေါ်ရှိ မြေမှုံ့များနှင့်ထောက်ဆပါက လက်သည်းခွန်ပေါ်ရှိ မြေမှုံက ရေတွက်ထောက်ဆလို့ အစိတ်အပိုင်းမျှဟု မဆိုလောက်အောင်ပင် နည်းပါးလှပုံကို ရဟန်းတို့၏ လျှောက်ထားလာမှုကို အကြောင်းပြု၍ “ဖရုသဝါစာမှ ရှောင်ကြဉ်သော သတ္တဝါတို့ထက် မရှောင်ကြဉ်သောသတ္တဝါတို့က ပို၍များပြားလှပုံ”ကို ရဟန်းတို့အား ဟောတော်မူသည့်သုတ်။
-----------

ဘုရားရှင် ကောသလနိုင်ငံ ... သီတင်းသုံးတော်မူစဉ် “မိမိကိုယ်တိုင် ကြမ်းတမ်းသောစကားကို ပြောဆိုခြင်း၊ သူတစ်ပါးကိုလည်း ထိုစကားကို ပြောဆို စေခြင်း၊ ကြမ်းတမ်းသောစကားကို ပြောဆိုခြင်း၌ နှစ်သက်သဘောတူခြင်း၊ ကြမ်းတမ်းသောစကားကို ပြောဆိုခြင်း၏ ဂုဏ်ကျေးဇူးကို ချီးကျူးပြောဆိုခြင်း ဟူသော တရားလေးမျိုးတို့နှင့် ပြည့်စုံသောသူသည် ကွယ်လွန်သည်၏အခြားမဲ့၌ ငရဲသို့ ရောက်ရ၏။ ထိုတရားလေးမျိုးမှ ရှောင်ကြဉ်သောသူသည် ကွယ်လွန်သည့်အခါ နတ်ပြည်သို့ရောက်ရ၏”ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပေသုညသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “ပိသုဏဝါစာမှ ရှောင်ကြဉ်သောပုဂ္ဂိုလ်တို့ နည်းပါးလှပုံ၊ မရှောင်ကြဉ်သောပုဂ္ဂိုလ်တို့သာ အလွန်များပြားလှပုံ၊ သစ္စာလေးပါးတို့ကို ထိုးထွင်း၍ မသိခြင်းကြောင့် ဖြစ်ရပုံ”တို့ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မုသာဝါဒသုတ်

(၃)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် မုသာဝါဒမှရှောင်ကြဉ်သော သတ္တဝါတို့နည်းပါးလှပုံ၊ မုသာဝါဒမှ မရှောင်ကြဉ်သောသတ္တဝါတို့ များပြား လှပုံ၊ သစ္စာလေးပါးကို မသိမမြင်ကြပုံ ထို့ကြောင့် အရိယသစ္စာလေးပါးတို့ကို သိမြင်ရန် အားထုတ်သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။
----------

ဘုရားရှင် ကောသလနိုင်ငံ ... သီတင်းသုံးတော်မူစဉ် ဝစီဒုစရိုက်လေးပါးကို ပြောဆိုသောပုဂ္ဂိုလ်သည် ကွယ်လွန်ပြီးနောက် ငရဲသို့ရောက်ရမည်၊ ဝစီဒုစရိုက် လေးပါးတို့မှ ရှောင်ကြဉ်သောပုဂ္ဂိုလ်သည် ကွယ်လွန်ပြီးနောက် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။
----------

သမ္ပဇာန မုသာဝါဒဟူသော တစ်ခုသောဓမ္မကို ကျူးလွန်သောပုဂ္ဂိုလ်အား တစ်စုံတစ်ခုသောမကောင်းမှုကို မပြုလုပ်တော့သည်မရှိဟု ဝံသနိုင်ငံ ကောသမ္ဗီမြို့ ဥတေနမင်းနန်းတော်၌ ခုဇ္ဇုတ္တရာက သမာဝတီအမှူးရှိသော မိဖုရားတို့အား ဘုရားရှင် အထံတော်ကကြားနာခဲ့ပုံကို ဟောပြသည့်သုတ်။

## ကိုးကား
ပေတ္တေယျသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “ဖခင်အပေါ်၌ ပြုကျင့်ရမည့်ကျင့်ဝတ်ကို ကောင်းစွာပြုကျင့်သော သတ္တဝါတို့နည်းပါးလှပုံ၊ ပြည့်ပြည့်ဝဝ မပြုကျင့်ကြသော သတ္တဝါတို့သာ များပြား လှပုံကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပစာယိကသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အမျိုးအနွယ်၌ (အသက်, သိက္ခာ, ဂုဏ်ဝါ) ကြီးမားသောပုဂ္ဂိုလ်တို့ကို အရိုအသေအလေးအမြတ်ပြု ပူဇော်သောသူတို့သည် လက်သည်းခွံပေါ်၌ရှိသော မြေမှုန့်ကဲ့သို့ နည်းပါးလှကုန်၏။ မပူဇော်သောသူတို့သည် မြေကြီးပေါ်ရှိ မြေမှုန့်တို့ ကဲ့သို့ များပြားလှကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပစ္စန္တသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် လက်သည်းခွံပေါ်၌ မြေမှုံ့အနည်းငယ်ကို တင်ထား၍ မြေကြီးပေါ်ရှိမြေမှုံ့နှင့် နှိုင်းယှဉ်၍ ရဟန်းတို့အား မေးတော်မူပြီး မဇ္ဈိမဇနပုဒ်တို့၌ လူဖြစ်သောသူတို့ထက် ပစ္စန္တဇနပုဒ်-သစ္စာလေးပါးမသိနိင်ရာ မိလက္ခလူမျိုး၌ လူဖြစ်သောသူတို့က ပို၍ များပြားပုံကို ဘုရားရှင် ဟောတော်မူသည့်သုတ်။

## ကိုးကား
ပညာသုတ်

(၃)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် “အရိယ ပညာ စက္ခုနှင့် ပြည့်စုံသူတို့သည် ငါဘုရား၏ လက်သည်းခွံပေါ်၌ရှိသည့် မြေပံ့ပမာ အလွန်နည်းလှစွာ၏”ဟု ရဟန်းတို့အား ဘုရားရှင် ဟောတော်မူသည့်သုတ်။
--------

ဘုရားရှင် ကောသလနိုင်ငံ ... သီတင်းသုံးတော်မူစဉ် မဂ္ဂဗြဟ္မစရိယ အစဖြစ်သော မရသေးသော ဝိပဿနာပညာကို ရရှိရန် ရရှိပြီးသည်ရှိသော် လွန်စွာ တိုးပွား များပြားလာရန်, ပြန့်ပြောရန်, ဘာဝနာပြည့်စုံလုံလောက်စေနိုင်သော တရား (၈)မျိုး, ယင်းတရား ၈-မျိုးနှင့်ပြည့်စုံခြင်းကြောင့် သီတင်းသုံးဖော်တို့ ချစ်ခင်လေးစား စိတ်နှလုံးတိုးပွား, ရဟန်းတရားများရရန်, တစ်ပေါင်းတည်းဖြစ်ရန်ဖြစ်၏ဟု ရဟန်းတို့အား အကျယ်တဝင့် ဘုရားရှင် ဟောတော်မူသည့်သုတ်။
-----------

ဘုရားရှင် ကောသလနိုင်ငံ ... သီတင်းသုံးတော်မူစဉ် ဝီတရာဂစိတ် အစရှိသော စိတ် ၉-မျိုးကို ပညာဖြင့် လွန်စွာ အဖန်ဖန်လေ့ကျက်အပ်ပြီးသော ရဟန်းသည် မိမိ ရဟန္တာဖြစ်ပုံကိုပြောဆိုရန် သင့်လျော်၏ဟု စိတ်တစ်ပါးစီ တစ်ပါးစီ အဖန်ဖန်လေ့ကျက်ပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်များ များစွာရှိပါသည်။

## ကိုးကား
ဆေဒနာဒိသုတ်

ဆဋ္ဌမှ သတ္တမ, အဋ္ဌမ, နဝမ, ဒသမ, ဧကာဒသမသုတ်။

ဆေဒန=ဖြတ်ခြင်း။ ဝဓ= သတ်ခြင်း။ ဗန္ဓန= နှောင်ဖွဲ့ခြင်း၊ ဝိပရာမောသ=(ခရီးသွားတို့ကို)လုယက်ခြင်း၊ အာလောပ=ရွာနိဂုံးတို့ကို ဖျက်ဆီးခြင်း။ သဟသာကာရ= ဒမြတိုက်ခြင်းတို့မှ ရှောင်ကြဉ်သောသူတို့ထက် မရှောင်ကြဉ်သောသူတို့သည်သာ ပို၍များပြားပုံ။ ထိုသို့ဖြစ်ခြင်းသည် အရိယသစ္စာလေးပါးတို့ကို မသိမမြင်ခြင်းကြောင့်ဖြစ်ပုံ၊ ထို့ကြောင့် အရိယသစ္စာလေးပါးတို့ကို သိမြင်အောင် အားထုတ်ကြရမည်ဟု ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရသာလာကျောင်းတော်၌ ရဟန်းတို့အား ဟောတော်မူသည့်သုတ်များ။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား
မတ္တေယျသုတ်

အမိအပေါ်၌ပြုကျင့်ရမည့် ကျင့်ဝတ်တို့ကို ပြုကျင့်သောသူတို့သည် နည်းပါး လှကုန်၏။ မပြုကျင့်သောသူတို့သာ များလှကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဥက္ကောဋနသုတ်

တံစိုးလက်ဆောင်ယူခြင်း, လှည့်ဖြားခြင်း, အတုပြု၍ လိမ်လည်ခြင်း-ဟူသော ကောက်ကျစ်စဉ်းလဲခြင်းမှ ရှောင်ကြဉ်သောသတ္တဝါတို့ နည်းပါးပုံ, မရှောင်ကြဉ်သော သတ္တဝါတို့သည်သာ ပိုလွန်များပြားပုံကို ဟောတော်မူသည့်သုတ်။

## ကိုးကား
မဟာပထဝီသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတို့ ယောက်ျားသည် ဆီးစေ့ခန့်မျှ မြေကြီးခဲ ခုနစ်ခဲကို မြေကြီးပေါ်၌ချထားရာ၏။ ဆီးစေ့ခန့်မျှ မြေကြီးခဲ ခုနစ်ခဲင့် မဟာပထဝီမြေကြီးတို့ ဘယ်ဟာကပိုများသနည်းဟု မေးတော်မူ၏။ ရဟန်းတို့က “မြေကြီးကပိုများပါ၏၊ ဆီးစေ့ခန့်မျှမြေကြီး ခုနစ်ခဲက ရေတွက်ရန် နှိုင်းယှဉ်ရန် အစိတ်အပိုင်းသို့လည်း မရောက်ပါ”ဟု လျှောက်ထားကြပါသည်။

ရဟန်းတို့၊ ဤအတူပင် မဂ်ဉာဏ်နှင့်ပြည့်စုံသော သစ္စာကိုထိုးထွင်းသိပြီးသော အရိယာသာဝက၏ ကုန်ဆုံးပြီးသော ရှေးဆင်းရဲအစုကိုထောက်ဆ၍ သတ္တက္ခတ္တုပရမ သောတာပန်၏ဆင်းရဲသည် မရေတွက်လောက် မနှိုင်းယှဉ်လောက် အစိတ်အပိုင်းသို့လည်းမရောက်နိုင်။ ယင်းပုဂ္ဂိုလ်သည် သစ္စာလေးပါးကို ဟုတ်တိုင်း မှန်စွာ သိပေ၏။

ရဟန်းတို့ ထို့ကြောင့် ဤသာသနာတော်၌ သစ္စာလေးပါးကိုသိရန် အားထုတ်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
---------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတို... မြေကြီးသည် ဆီးစေ့ခုနစ်စေ့ခန့်မျှသာကြွင်းကျန်၍ ကုန်ဆုံးခြင်းသို့ရောက်ရာ၏။ ကုန်ဆုံးသွားသောမြေကြီးနှင့် ဆီးစေ့ခုနစ်စေ့ခန့်ကြွင်းကျန်နေသော မြေကြီးတို့ ဘယ်ဟာက သာ၍များပါသနည်း။ မြတ်စွာဘုရား-ကုန်ဆုံးသွားသောမြေကြီး ပို၍ များပါသည်။ ကြွင်းကျန်နေသော ဆီးစေ့ခုနစ်စေ့ခန့်မြေကြီးသည် မပြောပ မရေတွက် မနှိုင်းယှဉ် တိုင်းတာ၍မရပါ။ အစိတ်အပိုင်းမျှသို့ပင်မရောက်ပါ။

ရဟန်းတို့၊ ထို့အတူ ထို့ကြောင့် ဤသာသနာတော်၌ သစ္စာလေးပါးကို ထိုးထွင်း၍သိရန် အားထုတ်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
တုလာကူဋသုတ်

ချိန်စဉ်းလဲ၊ အသပြာစဉ်းလဲ၊ ခြင်တွယ်တိုင်းတာ စဉ်းလဲခြင်းမှ ရှောင်ကြဉ်သော သတ္တဝါတို့သည် နည်းပါးကုန်၏။ မရှောင်ကြဉ်သော သတ္တဝါတို့သည်သာ များပြားလှကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နစ္စဂီတသုတ်

ဘုရားရှင်သီတင်းသုံးတော်မူစဉ် လက်သည်းဖျားပေါ်၌ တင်ထားသော မြေမှုံ့ပမာ နစ္စဂီတဝါဒိတ ဝိသူကဒဿန ရှောင်ကြဉ်သောပုဂ္ဂိုလ်တို့ နည်းပါးလှပြီး မြေကြီးထုပမာ မရှောင်ကြဉ်သောပုဂ္ဂိုလ်တို့ များပြားလှပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။

## ကိုးကား
ဥစ္စာသယနသုတ်

ဥစ္စာသယန, မဟာသယနမှ ရှောင်ကြဉ်သောပုဂ္ဂိုလ်များက လူနည်းစုဖြစ်ပြီး မရှောင်ကြဉ်သောပုဂ္ဂိုလ်များက လူများစုဖြစ်ပုံကို ဟောတော်မူသည့်သုတ်။

## ကိုးကား
ဇာတရူပရဇတသုတ်

(ဇာတရူပရဇတကို ခံယူခြင်းမှ ရှောင်ကြဉ်သော သတ္တဝါတို့သည် နည်းပါးကုန်၏။ မရှောင်ကြဉ်သော သတ္တဝါတို့သည် များကုန်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ၌ ဇာတရူပ, ရဇတ အမျိုးအစားနှင့် ပဋိဝိရတဖြစ်ပုံကို ဖွင့်ပြထားပါသည်။

ဋီကာ၌ ပဋိဂ္ဂဟဏတ္ထ၊ ပဋိဂ္ဂဟဏ(၃)မျိုးတို့၏ အဓိပ္ပါယ်များကို ဖွင့်ပြ ထားပါသည်။

## ကိုးကား
အညတြသုတ်

ဘုရားရှင်က “လက်သည်းဖျားပေါ်၌ မြေမှုံ့အနည်းငယ်ကိုတင်ထားပြီး” ရဟန်းတို့အား “မိမိ လက်သည်းဖျားပေါ်ရှိ မြေမှုန့်သည် ဤကမ္ဘာမြေကြီးကို ထောက်ဆ၍ မရေတွက်လောက်မှ မနှိုင်းယှဉ်လောက်, အစိတ်အပိုင်းသို့လည်း မရောက်သကဲ့သို့ လူဘုံမှ အခြား(အပါယ်)ဘုံတို့၌ဖြစ်ကုန်သော သတ္တဝါတို့သည် လူ့ဘုံ၌ဖြစ်သော သတ္တဝါတို့ ထက် ပို၍များပုံ, သစ္စာလေးပါး အမှန်တရားကို မသိမမြင်ခြင်းကြောင့် ဤသို့ဖြစ်ရပုံ သစ္စာလေးပါးအမှန်တရားကို သိမြင်အောင်အားထုတ်သင့်ပုံ”ကို ဟောတော်မူသည့်သုတ်။

## ကိုးကား
ဩဒကသုတ်

ကြည်းကုန်း(၌ ဖြစ်သော)နေသော သတ္တဝါတို့ထက် ရေနေသတ္တဝါတို့က ပို၍ ပေါများသည်၊ အဘယ်ကြောင့်ဆိုလျှင် သစ္စာလေးပါးကို မသိ မမြင်နိုင်ကြခြင်းကြောင့်တည်း၊ ထို့ကြောင့် သစ္စာလေးပါး အမှန်တရားကို သိမြင်အောင် အားထုတ်ကြရမည်ဟု ဟောတော်မူသည့်သုတ်။

## ကိုးကား
အာမကဓညသုတ်

စပါးစိမ်းတို့ကိုခံယူသောပုဂ္ဂိုလ်များမှာ အများစုဖြစ်ကြပြီး စပါးစိမ်းကိုခံယူ ခြင်းမှ ရှောင်ကြဉ်သောပုဂ္ဂိုလ်များသည် အနည်းစုဖြစ်ပုံကို ဟောတော်မူသည့်သုတ်။

အဋ္ဌကထာ၌ -စပါးမျိုးခုနစ်ပါးနှင့် ယင်းတို့ကိုအလှူခံယူခြင်းသာမဟုတ်၊ ကိုင်တွယ်သုံးသပ်မှုသည်လည်း ရဟန်းတို့အား မအပ်ဟု ဖွင့်ပြထားပါသည်။

## ကိုးကား
အာမကမံသသုတ်

အသာစိမ်းတို့ကိုခံယူခြင်းမှ ရှောင်ကြဉ်သောပုဂ္ဂိုလ်များသည် အနည်းစုသာ ဖြစ်ကြပြီး အသားစိမ်းတို့ကို ခံယူသောပုဂ္ဂိုလ်တို့မှာ အများစုဖြစ်ပုံကို ဟောတော်မူသည့်သုတ်။

အဋ္ဌကထာ၌ -အသားစိမ်း၊ ငါးစိမ်းတို့ကို ခံယူခြင်းသာမဟုတ်၊ သုံးသပ် ကိုင်တွယ်ခြင်းသည်လည်း ရဟန်းတို့အား မအပ်ဟု ဖွင့်ပြထားပါသည်။

ဋီကာ၌ -အညတြ ဥဒ္ဒိဿ အနုညာတာ-ဟူသော အဋ္ဌကထာအဖွင့်ကို ဆက်၍ ဖွင့်ပြထားပါသည်။

## ကိုးကား
ကုက္ကုဋသူကရသုတ်

လက်သည်းခွံပေါ်ရှိ မြေမှုံ့ကဲ့သို့ ကြက်, ဝက်တို့ကို ခံယူခြင်းမှ ရှောင်ကြဉ်သော သူတို့သည် အနည်းငယ်သာရှိပုံ၊ မြေကြီးပေါ်ရှိမြေမှုံ့များကဲ့သို့ ကြက်, ဝက်တို့ကို ခံယူခြင်းမှ မရှောင်ကြဉ်သောသူတို့သာ များပြားပုံကို ဟောတော်မူသည့်သုတ်။

## ကိုးကား
ခေတ္တဝတ္ထုသုတ်

-သံ၊၃၊၄၁၀။ ကောသလ၊ သာဝတ္ထိ၊ ဇေတဝန၊ ဘုရားရှင်

## ကိုးကား
ပေတ္တိဒေဝပေတ္တိဝိသယသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “ပြိတ္တာဘဝမှစုတေ၍ နတ်ပြည်တို့၌ဖြစ်သူ နည်းပါးလှပြီး ပြိတ္တာဘဝ၌ပင် ပြန်ဖြစ်သူများ များပြားလှပုံ၊ အရိယသစ္စာလေးပါးကို မသိမမြင်ခြင်းကြောင့် ဖြစ်ရပုံ”တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဒူတေယျသုတ်

(၂)သုတ် ရှိပါသည်။

ဒူတေယျ ပဟိနဂမနာနုယောဂမှ ရှောင်ကြဉ်ကြသောသတ္တဝါတို့သည် နည်းပါးကုန်၏။ မရှောင်ကြဉ်သော သတ္တဝါတို့သည် အထူးသဖြင့် များကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။
----------

တမန်ပြုလုပ်မည့်သူ၏ အရည်အချင်းရှစ်မျိုးနှင့် ယင်းအရည်အချင်းများ အရှင်သာရိပုတ္တရာ ပြည့်စုံနေပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ကုမာရိကသုတ်

မိန်းမအို, မိန်းမပျိုတို့ကို မခံယူသောသတ္တဝါတို့သည် နည်းပါးလှကုန်၏။ မိန်းမအို, မိန်းမပျိုတို့ကို ခံယူသောသတ္တဝါတို့သည်သာ များလှကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
ဒါသိဒါသသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ဒါသိ, ဒါသကို ခံယူခြင်းမှ ရှောင်ကြဉ်သောပုဂ္ဂိုလ်တို့ နည်းပါးလှပုံ၊ မရှောင်ကြဉ်သော ပုဂ္ဂိုလ်တို့က များပြားလှပုံကို ရဟန်းတို့အား ဟောကြားတော်မူသည့်သုတ်။

အဋ္ဌကထာ၌ ဒါသိ, ဒါသတို့ကို ရဟန်းတော်တို့အား အပ်စပ်အောင် လှူဒါန်းနည်း၊ အလှူခံနည်းကို ပြဆိုထားပါသည်။

## ကိုးကား
တိရစ္ဆာနဒေဝနိရယာဒိသုတ်

၂၂မှ ၂၄ အထိ (၃)သုတ်။

တိရစ္ဆာန်ဘဝမှ စုတေ၍ နတ်ပြည်၌ဖြစ်သောသူတို့သည် ငါဘုရား၏ လက်သည်းခွံပေါ်ရှိ မြေမှုံ့တို့ကဲ့သို့ နည်းပါးကုန်၏။ တိရစ္ဆာန်ဘဝမှစုတေ၍ ငရဲဘုံ၌ ဖြစ်သောသူ ပြိတ္တာဘုံ၌ ဖြစ်သောသူတို့သည် မြေကြီးပေါ်ရှိ မြေကြီးပမာ များပြားလှပေကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပေတ္တိဒေဝနိရယာဒိသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “ပြိတ္တာဘဝမှစုတေ၍ နတ်ပြည်တို့၌ဖြစ်သူ နည်းပါးလှပြီး ငရဲ၌ပြန်ဖြစ်သူများ များပြားလှပုံ၊ အရိယသစ္စာလေးပါးကို မသိမမြင်ခြင်းကြောင့် ဖြစ်ရပုံ”တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
အဇေဠကသုတ်

ဆိတ်နှင့် သိုးကို အလှူခံခြင်းမှ မရှောင်ကြဉ်သော သူတို့သည် ရှောင်ကြဉ်သော သူတို့ထက် များကုန်၏ဟု ဟောတော်မူသည့်သုတ်။

## ကိုးကား
တိရစ္ဆာနမနုဿနိရယာဒိသုတ်

-၁၉၊ ၂၀၊ ၂၁-(၃)သုတ်။

တိရစ္ဆာန်ဘဝမှ စုတေ၍ လူ့ပြည်၌ဖြစ်သောသူတို့သည် ငါဘုရား၏ လက် သည်းပေါ်ရှိ မြေမှုံ့ပမာ လွန်စွာနည်းပါးလှကုန်၏။ တိရစ္ဆာန်ဘဝမှ စုတေ၍ ငရဲဘုံ၌ ဖြစ်သောသူ ပြိတ္တာဘုံတို့၌ဖြစ်သောသူတို့သည် မြေကြီးပေါ်၌ရှိသော မြေကြီးထုပမာ များပြားလှကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မဟာသမုဒ္ဒသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ယောက်ျားသည် မဟာသမုဒ္ဒရာမှ ရေနှစ်စက် သုံးစက်တို့ ထုတ်လိုက်ရာ၏။ ထိုရေစက်တို့နှင့် မဟာ သမုဒ္ဒရာ၌ရှိသော ရေသည် အဘယ်ကများသနည်းဟု မေးတော်မူပါသည်။ မဟာ သမုဒ္ဒရာရေက များပါကြောင်း၊ ထုတ်လိုက်သော ရေနှစ်စက် သုံးစက်က ရေတွက် စရာပင် မဖြစ်ပါကြောင်း ရဟန်းတို့က လျှောက်ထားပါသည်။

ဤအတူ သစ္စာလေးပါးကို ထိုးထွင်း၍သိပြီးသော သောတာပတ္တိမဂ်ဉာဏ်နှင့် ပြည့်စုံသော အရိယသာဝက (သတ္တက္ခတ္တုပရမ)ပုဂ္ဂိုလ်၏ ကုန်ဆုံးပြီးသော ဆင်းရဲ ကသာ များပြားလှ၏။ ရှေးဆင်းရဲအစုကိုထောက်၍ အကျန်ဆင်းရဲသည် အနည်းငယ် မျှသာတည်း။

ထို့ကြောင့် သစ္စာလေးပါးကို ပိုင်းခြားထင်ထင် သိမြင်အောင် အားထုတ်ကြရ မည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။
------------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရဟန်းတို့ မဟာ သမုဒ္ဒရာရေသည် ရေနှစ်စက် သုံးစက်တို့ကိုသာ ကြွင်းကျန်စေ၍ ကုန်ခန်းခြင်းသို့ ရောက်လေရာ၏။ မဟာသမုဒ္ဒရာ၌ ကုန်ခန်းသွားသောရေနှင့် ကြွင်းကျန်သောရေ ဘယ်ကများသနည်းဟု မေးတော်မူရာ ကုန်ခန်းသွားသောရေက များပါကြောင်း ရဟန်းတို့ကလျှောက်ရာ အထက်သုတ်တော်အတိုင်း သစ္စာလေးပါးတရားသိရန် အားထုတ်ကြရမည်ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
နိရယမနုဿနိရယာဒိသုတ်

တေရသ, စုဒ္ဒသမ, ပန္နရသမသုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငရဲမှစုတေ၍

(က) လူဘုံ၌ဖြစ်သောပုဂ္ဂိုလ်၊

(ခ) တိရစ္ဆာန်ဘဝ၌ဖြစ်သောပုဂ္ဂိုလ်၊

(ဂ) ပြိတ္တာဘဝ၌ဖြစ်သောပုဂ္ဂိုလ်တို့သည် ငါဘုရား၏ လက်သည်းခွံပေါ်၌ ရှိသော မြေမှုံ့ပမာ အလွန်နည်းကုန်၏၊ ငရဲဘဝမှစုတေ၍ ငရဲဘဝ၌ပြန်၍ဖြစ်သော ပုဂ္ဂိုလ်တို့သည် မြေကြီးပေါ်၌တည်ရှိသော မြေမှုံ့များပမာ အလွန်များလှကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မနုဿစုတိတိရစ္ဆာနသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ဘုရားရှင်သည် လက်သည်းခွံပေါ်၌ မြေမှုန့်အနည်းငယ် တင်ထားတော်မူပြီး လက်သည်းခွံပေါ်ရှိ မြေမှုန့်နှင့် မဟာပထဝီမြေကြီး ဘယ်ကများသနည်းဟု ရဟန်းတော်များအား မေးတော်မူပါသည်။

မြတ်စွာဘုရား-မဟာပထဝီမြေကြီးက များပါသည်။ မြတ်စွာဘုရား လက်သည်းခွံပေါ်ရှိ မြေမှုန့်သည် ရေတွက်နှိုင်းယှဉ်လောက်အောင်ပင် မရှိပါဟု ရဟန်းတို့က လျှောက်ထားကြပါသည်။

ရဟန်းတို့ ဤအတူပင် လူ့ဘဝမှစုတေ၍ လူ့ဘဝ၌ဖြစ်သောပုဂ္ဂိုလ်တို့သည် နည်းပါးလှကုန်၏။ လူ့ဘဝမှစုတေ၍ တိရစ္ဆာန်ဘဝ၌ဖြစ်သောသူတို့သာ များလှကုန်၏-ဟု ဘုရားရှင် ဟောကြားတော်မူသည့်သုတ်။

## ကိုးကား
မနုဿစုတိနိရယသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ထို့အတူ လူ့ဘဝမှ စုတေ၍ လူဘဝ၌ဖြစ်သောသတ္တဝါတို့ နည်းပါးပြီး၊ လူ့ဘဝမှစုတေ၍ ငရဲဘဝ၌ ဖြစ်ရသောသတ္တဝါတို့ များလှပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
မနုဿစုတိပေတ္တိဝိသယသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ထို့အတူ လူ့ဘဝမှ စုတေ၍ လူ့ဘဝပြန်ဖြစ်သောသတ္တဝါတို့ နည်းပါးလှပုံ၊ လူ့ဘဝမှစုတေ၍ ပြိတ္တာ ဖြစ်သောသတ္တဝါတို့ များလှပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နိရယဒေဝနိရယာဒိသုတ်

သောဠသမသတ္တရသမ, အဋ္ဌာရသမသုတ်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါဘုရား၏ လက်သည်းခွံပေါ်၌ တည်ရှိသော မြေမှုံ့အနည်းငယ်ကဲ့သို့

(၁) ငရဲမှစုတေ၍ နတ်ပြည်၌ဖြစ်သောပုဂ္ဂိုလ်

(၂) ငရဲဘဝမှစုတေ၍ တိရစ္ဆာန်မျိုး၌ ဖြစ်သောပုဂ္ဂိုလ်

(၃) ငရဲဘဝမှစုတေ၍ ပြိတ္တာဘုံ၌ဖြစ်သောပုဂ္ဂိုလ် နည်းလှကုန်၏။ ငရဲဘဝမှစုတေ၍ ငရဲဘဝ၌ ပြန်ဖြစ်သောပုဂ္ဂိုလ်တို့သည်သာ မြေကြီးပေါ်၌တည်ရှိသော မြေမှုံ့တို့ပမာ အလွန်များလှကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အဋ္ဌာနပါဠိ

သုတ်ပေါင်း ၂၈-သုတ်။

ဤအဋ္ဌာနပါဠိ၌-ဝဂ်ပေါင်း ၃-ဝဂ် ပါရှိပါသည်။ ပထမဝဂ်၌ သုတ်ပေါင်း ၁၀သုတ်၊ ဒုတိယဝဂ်၌ ၉-သုတ်၊ တတိယဝဂ်၌ ၉-သုတ် တို့ပါရှိပါလေသည်။

ပထမဝဂ်၌ -သောတာပန် အရိယာသာဝက၏ မဖြစ်နိုင်သော အကြောင်းအရာများနှင့် ပုထုဇဉ်အတွက် ဖြစ်နိုင်သော အကြောင်းအရာများကို သုက္ကပက္ခ, ကဏှပက္ခ တစ်စုံစီ ဟောတော်မူပါသည်။

ဒုတိယဝဂ်၌ -လောကဓာတ် (ဇာတိခေတ်) တစ်ခု၌ သဗ္ဗညုဘုရားရှင် တစ်ဆူ သာပွင့်ပုံ၊ စကြာမင်း တစ်ဦးသာဖြစ်နိုင်ပုံထုံးစံနှင့် အမျိုးသမီးဘဝဖြင့် မရနိုင်သောဘဝများ၊ ဒုစရိုက် သုံးမျိုးကြောင့် ဣဋ္ဌ-ကန္တ-မနာပ အကျိုးဝိပါက်များ မဖြစ်နိုင်ပုံတို့ကို ဟောတော်မူပါသည်။

တတိယဝဂ်၌ -သုစရိုက် သုံးမျိုးကို ကျင့်သောပုဂ္ဂိုလ်များ အနိဋ္ဌ-အကန္တအမနာပ အကျိုးကို မခံစားရပုံ၊ အပါယ-ဒုဂ္ဂတိ-ဝိနိပါတနိရယတို့၌ မဖြစ်နိုင်ပုံ၊ ဒုစရိုက် သုံးမျိုးကို ပြုကျင့်သော ပုဂ္ဂိုလ်များ သုဂတိ သဂ္ဂလောက၌ မဖြစ်နိုင်ပုံတို့ကို ကဏှသုက္ကနှစ် ပက္ခစီ ခွဲ၍ ဟောကြားတော်မူပါသည်။ ။

အဋ္ဌကထာ၌ -ပထမဝဂ်-ရှေ့ပိုင်းသုံးသုတ်ဖြင့် ပုထုဇဉ်တို့ စွဲစွဲမြဲမြဲ ယူထားသော အတ္တဝါဒကို ဖြေရှင်း၍ ဟောပုံ၊ ပုထုဇဉ်နှင့်အရိယာပုဂ္ဂိုလ်တို့ ခြားနားချက်၊ ပုထုဇဉ် ဘဝ၏ အပြစ်ကြီးလေးပုံ၊ အရိယာသာဝကတို့ စွမ်းအားရှိပုံ၊ အာနန္ဒရိယ ကံများ၏အပြစ် ဝေဖန်ချက်၊ ယခုခေတ် စေတီများနှင့် ဗောဓိပင်တို့ကို ဖျက်ဆီးရာ၌ အကျိုးအပြစ်၊ သံဃဘေဒကကံ အပြစ်ကြီးပုံ၊ ဇာတိ, အာဏာ, ဝိသယခေတ်အကြောင်း၊ မရှေ့မနှောင်း (အပုဗ္ဗ အစရိယ) အဖွင့်၊ သဗ္ဗညုဘုရားရှင်နှင့် စကြာမင်းတို့ တစ်ဆူ တစ်ဦးတည်းသာ ပွင့်တော်မူခြင်း အကြောင်း၊ အမျိုးသမီးဘဝနှင့် ဣတ္ထိလိင်္ဂ အကြောင်း၊ အရှင်သောဏထေရ် (ဓမ္မကထိက)၏ ဖခင်ကြီးဝတ္ထုနှင့် သုစရိုက်နှင့် ဒုစရိုက်အကြောင်းတို့ကို ပြည့်ပြည့်စုံစုံ ဖွင့်ပြထားပါသည်။

## ကိုးကား
တိုက်ပွဲတံဆိပ် (လောက်ကိုင်)

**တိုက်ပွဲတံဆိပ် (လောက်ကိုင်)** သည် မြန်မာနိုင်ငံ၏ စစ်ဘက်ဆိုင်ရာ ဂုဏ်ပြုချီးမြှင့်သော ဆုတံဆိပ်တစ်မျိုးဖြစ်သည်။ ၎င်းနှင့်အတူ တိုက်ပွဲတံဆိပ် (ရွှေလင်းယုန်)တို့အား မြန်မာနိုင်ငံ၏ လွတ်လပ်ရေးနှင့် အချုပ်အခြာအာဏာ တည်တံ့ခိုင်မြဲရေးအတွက် အသက်၊ သွေး၊ ချွေးနှင့် ကိုယ်အင်္ဂါအစိတ်အပိုင်းများကို ပေးဆပ်၍ တိုက်ပွဲဝင်ခဲ့ကြသော တပ်မတော် (ကြည်း၊ ရေ၊ လေ) မှ စစ်မှုထမ်းများအား ဂုဏ်ပြုချီးမြှင့်ရန်အတွက် ၂ဝ၁၅ ခုနှစ်၊ အောက်တိုဘာ ၁၅ ရက်နေ့တွင် "*ကာကွယ်ရေးဌာနကောင်စီ အထူးအမိန့်အမှတ်၊ ၁၇/အထူး/၂ဝ၁၅*" ဖြင့် ပြဋ္ဌာန်းခဲ့သည်။

## ချီးမြှင့်ရန် သတ်မှတ်ချက်များ 
တိုက်ပွဲတံဆိပ် (လောက်ကိုင်)အား ချီးမြှင့်ရန် အောက်ပါအတိုင်း သတ်မှတ်ထားသည်–

* *၂ဝ၁၅ ခုနှစ် ဖေဖော်ဝါရီ ၉ ရက်*မှစ၍ အရှေ့မြောက်တိုင်းစစ်ဌာနချုပ်နယ်မြေအတွင်း **ပြည်သာယာ စစ်ဆင်ရေး**တွင် ကိုယ်တိုင်ပါဝင်တိုက်ခိုက်ခဲ့သူ တပ်မတော် (ကြည်း၊ ရေ၊ လေ) စစ်မှုထမ်းများ။
* *၂ဝ၁၁ ခုနှစ်၊ မတ်လ ၃ဝ ရက်နောက်ပိုင်း* နိုင်ငံတော်နှင့် တပ်မတော်၏ ကျေးဇူးသစ္စာကို စောင့်သိရိုသေစွာဖြင့် ပေးအပ်သည့်တာဝန်များကို ကျေပွန်စွာထမ်းဆောင်လျက်ရှိသည့် တပ်မတော် (ကြည်း၊ ရေ၊ လေ) စစ်မှုထမ်းများ။

## နောက်ထပ်ကြည့်ရန် 
* တိုက်ပွဲတံဆိပ် (ရွှေလင်းယုန်)
* အောင်ဆန်းသူရိယဘွဲ့
* သူရဲကောင်းမှတ်တမ်းဝင်တံဆိပ်

## ရှင်းလင်းချက် မှတ်စုများ 
## ကိုးကား 
ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ
ဣတ္ထိသဒ္ဒသုတ်

ယောက်ျား၏ကုသိုလ်စိတ်ကို ကုန်ခမ်းစေနိုင်သော ဣတ္ထိသဒ္ဒ (မိန်းမအသံ)မှ တပါးသော အခြားသော သဒ္ဒါရုံ (အသံ)ကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

အဋ္ဌကထာ၌-ဣတ္ထိသဒ္ဒအဖွင့်နှင့် (၁)သုဝဏ္ဏကက္ကဋကဝတ္ထု၊ (၂)သုဝဏ္ဏ မောရဝတ္ထု၊ (၃)ဒဟရဘိက္ခုဝတ္ထုတို့ကို သာဓကအဖြစ် ဖွင့်ပြထားပါသည်။

## ကိုးကား
ဣတ္ထိဂန္ဓသုတ်

ယောက်ျား၏ကုသိုလ်စိတ်ကို ကုန်ခမ်းစေနိုင်သော မိန်းမ၏အနံ့မှတပါးသော အခြားတစ်ခုသောအနံ့ကိုမျှ ငါဘုရားမြင်တော်မမူ-ဟု ဟောတော်မူသည့်သုတ်။

အဋ္ဌကထာ၌-ဣတ္ထိဂန္ဓအမျိုးမျိုးနှင့် ဂန္ဓနှင့် သတ္တဝါအကြောင်းကို ဖွင့်ပြ ထားပါသည်။

## ကိုးကား
ဣတ္ထိရသသုတ်

ယောက်ျား၏ကုသိုလ်စိတ်ကို ကုန်ခမ်းစေနိုင်သော ဣတ္ထိရသမှတစ်ပါးသော အခြားတစ်ခုသောရသကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

အဋ္ဌကထာ၌-ဣတ္ထိရသအမျိုးမျိုးနှင့် ရသကြောင့်ပျက်စီးပုံကို ဖွင့်ပြထားပါသည်။

## ကိုးကား
ဣတ္ထိဖောဋ္ဌဗ္ဗသုတ်

ယောက်ျား၏ကုသိုလ်စိတ်ကို ကုန်ခမ်းစေနိုင်သော မိန်းမ၏အတွေ့မှတပါး အခြားတစ်ခုသောအတွေ့ကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

အဋ္ဌကထာ၌-ဣတ္ထိဖဿအကြောင်း သာဓကအနေဖြင့် မဟာစေတီယင်ပြင် ဒဟရဘိက္ခုဝတ္ထုကို ပြဆိုထားပါသည်။ ဤသုတ္တန်တို့ကို ပဉ္စဂရုကအနေအားဖြင့် ဟောတော်မူကြောင်း ဖွင့်ပြပါသည်။

## ကိုးကား
အသုဘနိမိတ္တသုတ်

အသုဘနိမိတ်ကို ကုသိုလ်တရားတို့ဖြစ်ခြင်း၏ (သင့်မြတ်သော)အကြောင်းအားဖြင့် နှလုံးသွင်းသောသူအား မဖြစ်သေးသော ကာမစ္ဆန္ဒနီဝရဏမဖြစ်ရန်၊ ဖြစ်ပြီးသော ကာမစ္ဆန္ဒနီဝရဏကိုပယ်ရန် ဖြစ်၏။ မဖြစ်သေးသော ကာမစ္ဆန္ဒနီဝရဏမဖြစ်ရန်၊ ဖြစ်ပြီးသော ကာမစ္ဆန္ဒနီဝရဏကိုပယ်ရန် အသုဘနိမိတ်မှတပါး အခြားတစ်ခုသော တရားကိုမျှ မြင်တော်မမူ-ဟု ဘုရားရှင် ဟောတော်မူသည့်သုတ်။

အဋ္ဌကထာ၌ -(၁) ဝတ္တသမ္ပန္န မိလက္ခတိဿတ္ထေရဝတ္ထု၊ (၂) ဂန္ထယုတ္တ မလိယဒေဝတ္ထေရဝတ္ထု၊ (၃) တိဿဘူတိထေရဝတ္ထု၊ (၄) ဂါမန္တပတ္တရဝါသီ မဟာသိဝတ္ထေရဝတ္ထု၊ (၅) မဟာတိဿတ္ထေရဝတ္ထု၊ (၆) သဋ္ဌိမတ္တ အာရဒ္ဓဝိပဿကဘိက္ခုဝတ္ထု၊ (၇) စိတ္တလပဗ္ဗတ တိဿတ္ထေရဝတ္ထု၊ (၈) မဟာကဿပတ္ထေရဝတ္ထုတို့ကို ကိလေသာ ပယ်ခွါပုံ သာဓကအဖြစ် ပြဆိုထားပါသည်။ ပဟာန် ၅-မျိုး၊ အသုဘနိမိတ်၊ ကာမစ္ဆန္ဒ နီဝရဏကိုပယ်ခွါသော တရား ၆-ပါးတို့ကို ပြဆိုထားပါသည်။

## ကိုးကား
အဝူပသန္တစိတ္တသုတ်

(ဈာန်၊ ဝိပဿနာဖြင့်) စိတ်၏ မငြိမ်းအေး (မငြိမ်သက်)ခြင်းသည် မဖြစ်သေး သော ဥဒ္ဓစ္စကုက္ကုစ္စနီဝရဏဖြစ်ရန်၊ ဖြစ်ပြီးသော ဥဒ္ဓစ္စကုက္ကုစ္စနီဝရဏလွန်စွာတိုးပွား များပြားပြန့်ပြောရန် ဖြစ်၏။ မဖြစ်သေးသော ဥဒ္ဓစ္စကုက္ကုစ္စနီဝရဏဖြစ်ရန်၊ ဖြစ်ပြီးသော ဥဒ္ဓစ္စကုက္ကုစ္စနီဝရဏလွန်စွာတိုးပွား များပြားပြန့်ပြောရန်ဖြစ်သော အဝူပသန္တစိတ္တမှတပါး အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

## ကိုးကား
ဣတ္ထိရူပသုတ်

ယောက်ျား၏ကုသိုလ်စိတ်ကို ကုန်ခမ်းစေနိုင်သောဣတ္ထိရူပ (မိန်းမ၏ အဆင်း အသွင်အပြင် အမူအရာ ပုံသဏ္ဌာန်)မှတပါးသော အခြားတစ်ခုသောရူပါရုံကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

အဋ္ဌကထာ၌-(၁)မဟာဒါဌိကမင်းလက်ထက် ဥမ္မတ္တကစိတ္တတ္ထေရဝတ္ထု၊ (၂)သဒ္ဓါတိဿမင်းလက်ထက် ဒဟရဘိက္ခုဝတ္ထု၊ (၃)ကလျာဏီမဟာဝိဟာရ ဒဟရ ဘိက္ခုဝတ္ထုတို့ကို သာဓကအဖြစ် ဖွင့်ပြထားပါသည်။

## ကိုးကား
အပါတုဘူတသုတ်

မပွားများအပ်, ထင်ရှားစွာမဖြစ်သောစိတ်သည် များစွာသောအကျိုးမဲ့ရန်ဖြစ်၏။ မပွားများအပ်, ထင်ရှားစွာမဖြစ်သေးသော စိတ်မှတပါး များစွာသော အကျိုးမဲ့ရန်ဖြစ်သော အခြားတစ်ခုသောတရားကိုမျှ ငါဘုရားမြင်တော်မမူဟု ဘုရားရှင် ဟောတော်မူသည့်သုတ်။

## ကိုးကား
ဒေဝမနုဿနိရယာဒိသုတ်

အထက်သုတ်အတိုင်း နတ်ပြည်မှ စုတေ၍ လူ့ပြည်၌ဖြစ်သော သတ္တဝါတို့ ထက် ငရဲ၌ဖြစ်သော သတ္တဝါတို့ များပြားပုံကို ဟောတော်မူသောသုတ်။

## ကိုးကား
အဗဟုလီကတသုတ်

မပွားများအပ် ကြိမ်ဖန်များစွာ အလေ့အလာမပြုအပ်သော စိတ်သည် များစွာသော အကျိုးမဲ့ရန်ဖြစ်၏။ မပွားများအပ် ကြိမ်ဖန်များစွာ အလေ့အလာ မပြုအပ်သော စိတ်မှတပါး များစွာသောအကျိုးမဲ့ကို ဖြစ်စေနိုင်သော အခြားတစ်ခု သောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။

## ကိုးကား
ဂုတ္တသုတ်

လုံခြုံစေအပ်သောစိတ်သည် များစွာအကျိုးရှိရန် ဖြစ်သကဲ့သို့ အခြားတစ်ခုသော တရားကိုမှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။

## ကိုးကား
ကမ္မနီယသုတ်

ဘာဝနာ၏အစွမ်းအားဖြင့် ပွားများအပ်ပြီးသော လောကုတ္တရာစိတ်မှ တပါး ပြုခြင်းငှာလွယ်ကူသော အခြား (မည်သည့်)တရားကိုမျှ ငါဘုရားမြင်တော်မမူ၊ ဘာဝနာ၏ အစွမ်းအားဖြင့် ပွားများအပ်ပြီးသော လောကုတ္တရာစိတ်သည်သာ ပြုခြင်းငှာ လွယ်ကူ၏-ဟု ဘုရားရှင် ဟောတော်မူသည့်သုတ်။

## ကိုးကား
အဂုတ္တသုတ်

မလုံခြုံစေအပ်သောစိတ်သည် များစွာသော အကျိုးမဲ့ရန်ဖြစ်၏။ များစွာသော အကျိုးမဲ့ရန်ဖြစ်သော မလုံခြုံစေအပ်သောစိတ်မှတပါး အခြားတစ်ခုသောတရားကိုမျှ ငါဘုရားမြင်တော်မမူဟု ဘုရားရှင်ဟောတော်မူသည့်သုတ်။

## ကိုးကား
အဒန္တသုတ်

မဆုံးမအပ်သော(မယဉ်ကျေးသော)စိတ်သည် များစွာသောအကျိုးမဲ့ရန် ဖြစ်၏ မယဉ်ကျေးသောစိတ်မှတပါး များစွာသောအကျိုးမဲ့ကို ဖြစ်စေနိုင်သော အခြားတစ်ခု သောတရားကိုမျှ ငါဘုရားမြင်တော်မမူဟု ဟောတော်မူသည့်သုတ်။

## ကိုးကား
အရက္ခိတသုတ်

(၂)သုတ် ရှိပါသည်။

မစောင့်ရှောက်အပ်သောစိတ်သည် များစွာအကျိုးမဲ့ရန် ဖြစ်၏။ များစွာအကျိုး မဲ့ရန်ဖြစ်သော မစောင့်ရှောက်အပ်သော စိတ်မှတပါး အခြားတစ်ခုသော တရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
------------

စိတ်ကိုမစောင့်ရှောက်လျှင် ကာယကံ, ဝစီကံ, မနောကံတို့ကို စောင့်ရှောက်ရာ မရောက်ပုံ၊ ကာယကံ, ဝစီကံ, မနောကံတို့ကို မစောင့်ရှောက်လျှင် ကိလေသာမိုးရေ စွတ်စိုပုံ၊ ကိလေသာ မိုးရေ စွတ်စိုလျှင် ကာယကံ, ဝစီကံ, မနောကံတို့ ပုတ်ဆွေးပုံ၊ ကာယကံ, ဝစီကံ မနောကံတို့ ပုတ်ဆွေးလျှင် ကောင်းမွန်စွာ သေဆုံး ကွယ်လွန်ခြင်း မဖြစ်နိုင်ပုံကို အိမ်၏အထွတ် မိုးမလုံပုံ ဥပမာဖြင့် ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။

## ကိုးကား
အသံဝုတသုတ်

မပိတ်ဆို့အပ်သောစိတ်သည် များစွာ အကျိုးမဲ့ရန် ဖြစ်၏။ များစွာ အကျိုး မဲ့ရန်ဖြစ်သော မပိတ်ဆို့အပ်သောစိတ်မှတပါး အခြား တစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။

## ကိုးကား
အဒန္တအဂုတ္တရက္ခိတ အသံတသုတ်

မဆုံးမအပ်, မလုံခြုံစေအပ်, မစောင့်ရှောက်အပ်, မပိတ်ဆို့အပ်သောစိတ်သည် များစွာအကျိုးမဲ့ရန်ဖြစ်၏၊ မဆုံးမအပ်, မလုံခြုံစေအပ်, မစောင့်ရှောက်အပ်, မပိတ်ဆို့အပ်သော စိတ်မှတပါး များစွာသော အကျိုးမဲ့ဖြစ်ရန် အခြားတစ်စုံ တစ်ခုသော တရားကိုမျှ မြင်တော်မမူဟု ဘုရားရှင်ဟောတော်မူသည့်သုတ်။

## ကိုးကား
အနာဓိလသုတ်

(နီဝရဏ ငါးပါးမဝင်) ကြည်လင်သောစိတ်ရှိသော ရဟန်းသည် မိမိအကျိုး သူတပါးအကျိုး မိမိသူတပါး နှစ်ဦးသားအကျိုးကို သိနိုင်ခြင်း အလမရိယဉာဏဒဿနကို မျက်မှောက်ပြုနိုင်ခြင်းတို့ ဖြစ်နိုင်ပုံကို ကြည်လင်သောရေအိုင် ဥပမာဖြင့် ဘုရားရှင် ရှင်းလင်း၍ ဟောတော်မူသည့်သုတ်။

## ကိုးကား
အာဝိလသုတ်

(နီဝရဏငါးပါးတို့ဖြင့်)နောက်ကျုနေသောစိတ်ရှိသောရဟန်းသည် မိမိအကျိုး သူတပါးအကျိုး, မိမိသူတပါး နှစ်ဦးသားအကျိုး သိနိုင်ခြင်း၊ (ဒိဗ္ဗစက္ခုဉာဏ်၊ ဝိပဿနာ ဉာဏ်၊ မဂ်ဉာဏ်၊ ဖိုလ်ဉာဏ်၊ ပစ္စဝေက္ခဏဉာဏ်-ဟူသော)အလမရိယဉာဏဒဿန ဝိသေသကို မျက်မှောက်ပြုနိုင်ခြင်းတို့ မဖြစ်နိုင်ပုံကို နောက်ကျုနေသောရေအိုင်ဥပမာဖြင့် ဘုရားရှင် ရှင်းလင်းဟောတော်မူသည့်သုတ်။

## ကိုးကား
မနုဿစုတိဒေဝနိရယာဒိသုတ်

စတုတ္ထ၊ ပဉ္စမ၊ ဆဋ္ဌသုတ်။
------------
၄-မနုဿစုတိဒေဝနိရယသုတ္တ

လူ့ဘဝမှစုတေ၍ နတ်ဘဝ၌ဖြစ်သော သတ္တဝါတို့သည် နည်းပါးလှကုန်၏။ လူ့ဘဝမှစုတေ၍ ငရဲ၌ဖြစ်သောသတ္တဝါတို့သာ များလှကုန်၏-ဟု ရဟန်းတို့အား ဘုရားရှင် ဟောကြားတော်မူသည့်သုတ်။
------------------
၅ -မနုဿစုတိ ဒေဝတိရစ္ဆာနယောနိသုတ္တ

လူ့ဘဝမှစုတေ၍ နတ်ဘဝ၌ဖြစ်ကုန်သောသတ္တဝါတို့သည် နည်းပါးလှကုန်၏။ လူ့ဘဝမှစုတေ၍ တိရစ္ဆာန်ဘဝ၌ဖြစ်သောသတ္တဝါတို့သာ များလှကုန်၏ဟု ရဟန်းတို့အား ဘုရားရှင်ဟောတော်မူသည့်သုတ်။
---------------
၆ -မနုဿစုတိ ဒေဝပေတ္တိဝိသယသုတ်

လူ့ဘဝမှစုတေ၍ နတ်ဘဝ၌ဖြစ်သော သတ္တဝါတို့သည် နည်းပါးလှကုန်၏။ လူ့ဘဝမှစုတေ၍ ပြိတ္တာဘဝ၌ဖြစ်သော သတ္တဝါတို့သာ များလှကုန်၏-ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
အသမ္ပဇညသုတ်

(၄)သုတ် ရှိပါသည်။

(သဘာဝ)အမှန်အတိုင်းမသိသောသူအား မဖြစ်သေးသော အကုသိုလ်တရားတို့သည် ဖြစ်ကုန်၏၊ ဖြစ်ပြီးသော ကုသိုလ်တရားတို့သည် ဆုတ်ယုတ်ကုန်၏။ မဖြစ်သေးသော အကုသိုလ်တရားတို့ဖြစ်ရန် ဖြစ်ပြီးသော ကုသိုလ်တရားတို့ဆုတ်ယုတ်ရန် အသမ္ပဇညမှတပါး အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
---------

အမှန်အတိုင်း မသိမှု “အသမ္ပဇည”မှတပါးသော များစွာသော အကျိုးမဲ့ကို ပြုနိုင်သော အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-------------

ကိုယ်တွင်း၌ဖြစ်သော အကြောင်းဖြစ်သောကြောင့် အသမ္ပဇည-မှတပါးသော များစွာသော အကျိုးမဲ့ကိုဖြစ်စေနိုင်သော အခြား တစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
-----------

အသမ္ပဇည-မှတပါးသော သဒ္ဓမ္မသုံးဖြာ သာသနာတော်ကို ပျောက်ပျက်စေနိုင် ကွယ်ပစေနိုင်သော အခြား တစ်ခုသောတရားကိုမျှ ငါဘုရားမြင်တော်မမူဟု ဘုရားရှင် ဟောတော်မူသည့်သုတ်။

## ကိုးကား
အကမ္မနီယသုတ်

(သမထဘာဝနာ၊ ဝိပဿနာ ဘာဝနာတို့ဖြင့်) မပွားများအပ်သောစိတ်သည် အမှု (လုပ်ငန်း) ၌မခံ့၊ (လုပ်ငန်းလုပ်ရာ၌ အဆင်မပြေ)၊ မပွားများအပ်သောစိတ်မှတပါး အမှု၌မခံ့သော အခြားတစ်ခုသော တရားကိုမျှ ငါဘုရား မြင်တော်မမူဟု ဘုရားရှင် ဟောတော်မူသည့်သုတ်။

## ကိုးကား
ကခုန်မင်းသား၏ဒဏ္ဍာရီ

***ကခုန်မင်းသား၏ဒဏ္ဍာရီ*** () သည် ၂၀၁၄ တရုတ် ရုပ်သံဇာတ်လမ်းတွဲ ဖြစ်ပြီး၊ လိုက်ကွမ့်လင်၊ လီလန်တီ၊ ဝမ်ရွေ့ကျယ်နှင့် ချိန်စူးကျွင့်တို့ ပါဝင်ထားသည်။

## ကိုးကား
ကဏ္ဍ:တရုတ် ရုပ်သံဇာတ်လမ်းတွဲများ
ပဏိဟိတအစ္ဆဝဂ်

ဤဝဂ်၌ မိစ္ဆာပဏိဟိတစိတ္တသုတ်၊ သမ္မာပဏိဟိတစိတ္တသုတ်၊ ပဒုဋ္ဌစိတ္တသုတ်၊ ပသန္နစိတ္တသုတ်၊ အာဝိလစိတ္တသုတ်, အနာဝိလစိတ္တသုတ်, မုဒုကမ္မညစိတ္တသုတ်, လဟုပရိဝတ္တစိတ္တသုတ်, ဥပက္ကိလိဋ္ဌသုတ်, ဝိမုတ္တသုတ်အားဖြင့် သုတ်ပေါင်း ၁၀-သုတ်ကို ရဟန်းတို့အား ဘုရားရှင် ဟောတော်မူသည့်သုတ်။

၁။ မိစ္ဆာပဏိဟိတစိတ်ဖြင့် အဝိဇ္ဇာကို ဖောက်ခွဲနိုင်ခြင်း, ဝိဇ္ဇာဉာဏ်ကိုဖြစ်စေခြင်း၊ နိဗ္ဗာန်ကို မျက်မှောက်ပြုနိုင်ခြင်း မဖြစ်နိုင်ဟုလည်းကောင်း။

၂။ သမ္မာပဏိဟိတစိတ်ဖြင့် အဝိဇ္ဇာကို ဖောက်ခွဲခြင်း, ဝိဇ္ဇာဉာဏ်ကိုဖြစ်စေခြင်း နိဗ္ဗာန်ကို မျက်မှောက်ပြုနိုင်ပုံကိုလည်းကောင်း။

၃။ ပဒုဋ္ဌစိတ်ကြောင့် အချို့သတ္တဝါတို့ ကွယ်လွန်ပြီးနောက် အပါယ်၌ဖြစ်(ကျ)ပုံကို လည်းကောင်း။

၄။ ပသန္ဓေစိတ်ကြောင့် (အချို့သတ္တဝါတို့) နတ်ပြည်၌ ဖြစ်ရပုံကိုလည်းကောင်း။

၅။ အာဝိလစိတ်ကြောင့် အတ္တတ္ထ, ပရတ္ထ, ဥဘယတ္ထကို မသိနိုင်ပုံ အလမရိယ ဉာဏဒဿနဝိသေသ ဥတ္တရိမနုဿဓမ္မကို မျက်မှောက်မပြုနိုင်ပုံကိုလည်းကောင်း။

၆။ အနာဝိလစိတ္တကြောင့် အတ္တတ္ထ, ပရတ္ထ, ဥဘယတ္ထကို သိနိုင်ပုံ၊ အလမရိယ ဉာဏဒဿ ဝိသေသ ဥတ္တရိမနုဿဓမ္မကို မျက်မှောက်ပြုနိုင်ပုံကိုလည်းကောင်း ဥပမာန ဥပမေယျတို့ဖြင့်လည်းကောင်း။

၇။ ဘာဝိတ, ဗဟုလီကတဖြစ်သောစိတ်သည် မုဒုကမ္မနိယဖြစ်ပုံကိုလည်းကောင်း။

၈။ စိတ်၏လျင်မြန်စွာဖြစ်မှု၌ ဥပမာမရှိပုံကိုလည်းကောင်း။

၉။ ဖြိုးပြိုးပြက်ပြက် အရောင်တလက်လက်ထွက်နေသောစိတ်သည် အာဂန္တုက ဥပက္ကိလေသတို့ကြောင့် ညစ်နွမ်းပုံကိုလည်းကောင်း။

၁၀။ ပြိုးပြိုးပြက်ပြက် အရောင်တလက်လက်ထွက်နေသောစိတ်သည် ဥပက္ကိလေသတို့မှ လွတ်မြောက်နိုင်ပုံကိုလည်းကောင်း။ ရဟန်းတို့အား ဘုရားရှင် ဟောကြားတော်မူပါသည်။

အဋ္ဌကထာ, ဋီကာတို့၌ မှတ်သားဖွယ်များကို ပြည့်စုံစွာ ဖွင့်ပြထားပါသည်။

## ကိုးကား
အပညတ္တသုတ်

(၂)သုတ် ရှိပါသည်။

ဘုရားရှင် မပညတ်အပ်သည်ကို ဘုရားရှင် ပညတ်တော်မူအပ်၏ဟု ပြ (ပြော ဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများ အစီးအပွားမဲ့ရန်၊ ချမ်းသာမဲ့ရန်၊ အကျိုးစီးပွားမဲ့ရန်၊ နတ်, လူတို့ဆင်းရဲရန် ကျင့်သုံးကြကုန်၏။ သည်သာမ ကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကို ကွယ်ပျောက်စေသူတို့လည်းဖြစ်ကုန်၏-ဟု ဘုရားရှင် ဟောတော်မူသည့်သုတ်။

အဋ္ဌကထာ၌ -သဒ္ဓမ္မကွယ်ပျောက်ပုံ အကျယ်ဖွင့်ပြထားပါသည်။ သာသနမူလ ဆွေးနွေးပွဲအကြောင်းကိုလည်း ဖွင့်ပြထားပါသည်။
---------------

တထာဂတ အပညတ္တကို တထာဂတ အပညတ္တဟု ပြ (ပြောဟော, ရေးသား သင်ကြား, ယူဆ, ပြုကျင့်)ကြသော ရဟန်းတို့သည် လူအများကြီးပွား, ချမ်းသာရန်၊ နတ်, လူတို့ ချမ်းသာစေရန် ပြုကျင့်ကြသူတို့ဖြစ်ကုန်၏။ သည်သာမကသေး ထိုရဟန်းတို့သည် များစွာသောကုသိုလ်တရားကို တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့်တည်တံ့စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အဘာသိတ အလပိတသုတ်

(၂)သုတ် ရှိပါသည်။

ဘုရားရှင် မဟောအပ်, မမိန့်အပ်သည်ကို ဘုရားရှင်ဟောတော်မူအပ်, မိန့်တော်မူအပ်၏ဟု ပြ (ပြောဟော, ရေးသား, ယူဆ, ပြုကျင့်) ကြသောရဟန်းတို့သည် လူအများအစီးအပွားမဲ့ရန်၊ ချမ်းသာမဲ့ရန်၊ အကျိုးစီးပွားမဲ့ရန်၊ နတ်, လူတို့ဆင်းရဲရန် ကျင့်သုံးကြကုန်၏။ သည်သာမကသေး ထိုရဟန်းတို့သည် များစွာသောအကုသိုလ်ကိုလည်း တိုးပွားစေကြကုန်၏။ ဤသဒ္ဓမ္မသုံးဖြာ သာသနာတော်ကို ကွယ်ပျောက် စေသူတို့လည်းဖြစ်ကုန်၏-ဟု ဘုရားရှင် ဟောတော်မူသည့်သုတ်။
----------

တထာဂတ အဘာသိတ အလပိတကို တထာဂတအဘာသိတ အလပိတဟု ပြ (ပြောဟော, ရေးသား, သင်ကြား, ယူဆ, ကျင့်သုံးနေ)ကြသော ရဟန်းတို့သည် လူအများတို့ကြီးပွား ချမ်းသာရန်၊ နတ်, လူတို့ချမ်းသာစေရန် ပြုကျင့်ကြသူတို့ဖြစ်ကုန်၏။ သည်သာမကသေး ထိုရဟန်းတို့သည် များစွာသောကုသိုလ်တရားကို တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့်တည် တံ့စေသူတို့ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အဝိနယသုတ်

(၂)သုတ် ရှိပါသည်။

အဝိနယ(ဝိနည်း၏ ဆန့်ကျင်ဘက် ဝိနည်းအတု)ကို အဝိနယ(ဝိနည်းအတု) ဟု ပြ(ပြောဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများ အစီး အပွားမဲ့ရန် ချမ်းသာမဲ့ရန် အကျိုးစီးပွားမဲ့ရန် နတ်, လူတို့ ဆင်းရဲရန် ကျင့်သုံးကြကုန်၏၊ သည်သာမကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏၊ ဤသဒ္ဓမ္မသုံးဖြာ သာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
-------------
အဝိနယ(ဝိနည်း၏ ဆန့်ကျင်ဘက် ဝိနည်းအတု)ကို ဝိနယ (ဝိနည်းအစစ်)ဟု ပြ (ပြောဟော, ရေးသား, သင်ကြား, ယူဆ, ကျင့်သုံးနေခဲ့ကြသော ရဟန်းတို့သည် လူအများတို့ ကြီးပွား, ချမ်းသာရန် နတ်လူတို့ ချမ်းသာစေရန် ပြုကျင့်ကြသူတို့ ဖြစ်ကုန်၏၊ သည်သာမကသေး ထိုရဟန်းတို့သည် များစွာသောကုသိုလ်တရားကို တိုးပွား စေကြကုန်၏။ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့် တည်တံ့ စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
ဒေဝစုတိနိရယာဒိသုတ်

နတ်ပြည်မှစုတေ၍ နတ်ပြည်၌ဖြစ်သောသတ္တဝါတို့ နည်းပါးပြီး ငရဲ၌ဖြစ်သော သတ္တဝါတို့ များပြားကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အာစိဏ္ဏသုတ်

(၂)သုတ် ရှိပါသည်။

ဘုရားရှင်၏ အလေ့အကျက်တော်ကို ဘုရားရှင်၏ အလေ့အကျက်မဟုတ်ဟု (ပြောဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများ အစီးအပွား မဲရန်, ချမ်းသာမဲ့ရန်, အကျိုးစီပွားမဲ့ရန်, နတ် လူတို့ ဆင်းရဲရန် ကျင့်သုံးကြကုန်၏။ သည်သာမကသေး ထိုရဟန်းတို့သည် များစွာသောအကုသိုလ်ကိုလည်း တိုးပွားစေကြကုန်၏၊ ဤသဒ္ဓမ္မသုံးဖြာ သာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
------------

တထာဂတအာစိဏ္ဏကို တထာဂတအာစိဏ္ဏ-ဟု ပြ (ပြောဟော, ရေးသား, သင်ကြား, ယူဆ, ကျင့်သုံးနေခဲ့ကြသော ရဟန်းတို့သည် လူအများတို့ ကြီးပွား ချမ်းသာရန်, နတ် လူတို့ချမ်းသာစေရန် ပြုကျင့်ကြသူတို့ ဖြစ်ကုန်၏။ သည်သာမကသေး ထိုရဟန်းတို့သည် များစွာသောကုသိုလ်တရားကို တိုးပွားစေကြကုန်၏၊ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့် တည်တံ့စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အနာစိဏ္ဏသုတ်

(၂)သုတ် ရှိပါသည်။

ဘုရားရှင်၏ အလေ့အကျက်မဟုတ်သည်ကို ဘုရားရှင်၏ အလေ့အကျက်ဟု ပြ (ပြောဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများ အစီး အပွားမဲ့ရန်၊ နတ်, လူတို့ ဆင်းရဲရန် ကျင့်သုံးကြကုန်၏။

သည်သာမကသေး ထိုရဟန်းတို့သည် များစွာသော အကုသိုလ်ကိုလည်း တိုးပွား စေကြကုန်၏။ သဒ္ဓမ္မသုံးဖြာ ဤသာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
-------------

တထာဂတအနာစိဏ္ဏကို တထာဂတအနာစိဏ္ဏဟု ပြ (ပြောဟော, ရေးသား သင်ကြား, ယူဆ, ပြုကျင့်)ကြသော ရဟန်းတို့သည် လူအများ ကြီးပွား ချမ်းသာရန် နတ်, လူတို့ ချမ်းသာစေရန် ပြုကျင့်ကြသူတို့ ဖြစ်ကုန်၏။ သည်သာမကသေး ထိုရဟန်းတို့သည် များစွာသော ကုသိုလ်တရားကို တိုးပွားစေကြကုန်၏။ သဒ္ဓမ္မသုံးဖြာ ဤ သာသနာတော်ကိုလည်း ကြာရှည်လေးမြင့်တည်တံ့စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အပ္ပဋိကမ္မသုတ်

(၂)သုတ် ရှိပါသည်။

အပ္ပဋိကမ္မအာပတ်ကို ပဋိကမ္မအာပတ်ဟု ပြ(ပြောဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများ အစီးအပွားမဲ့ရန်၊ ချမ်းသာမဲ့ရန်၊ အကျိုး စီးပွားမဲ့ရန်၊ နတ်, လူတို့ဆင်းရဲရန် ကျင့်သုံးကြကုန်၏။ သည်သာမကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
------------

အပ္ပဋိကမ္မအာပတ်ကို အပ္ပဋိကမ္မအာပတ်ဟု ပြ(ပြောဟော, ရေးသား, သင်ကြား ယူဆ, ပြုကျင့်)ကြသော ရဟန်းတို့သည် လူအများတို့ ကြီးပွား ချမ်းသာရန်၊ နတ်, လူတို့ချမ်းသာစေရန် ပြုကျင့်ကြသူတို့ ဖြစ်ကုန်၏။ သည်သာမကသေး ထိုရဟန်းတို့သည် များစွာသော ကုသိုလ်တရားတို့ကို တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့်တည်တံ့စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အနဝသေသာပတ္တိသုတ်

(၂)သုတ် ရှိပါသည်။

အနဝသေသအာပတ်ကို သာဝသေသအာပတ်ဟု ပြ (ပြောဟော, ရေးသား သင်ကြား, ယူဆ, ပြုကျင့်)ကြသော ရဟန်းတို့သည် လူအများအစီးအပွားမဲ့ရန် ချမ်းသာ မဲ့ရန် အကျိုးစီးပွားမဲ့ရန် နတ်, လူတို့ ဆင်းရဲရန် ကျင့်သုံးကြကုန်၏။ သည်သာ မကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏။ သဒ္ဓမ္မ သုံးဖြာ ဤသာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
------------

အနဝသေသအာပတ်ကို အနဝသေသအာပတ်ဟု ပြ (ပြောဟော, ရေးသား, သင်ကြား, ယူဆ, ပြုကျင့်)ကြသော ရဟန်းတို့သည် လူအများတို့ ကြီးပွား ချမ်းသာရန် နတ်, လူတို့ ချမ်းသာစေရန် ပြုကျင့်ကြသူတို့ ဖြစ်ကုန်၏။ ကုသိုလ်တရားကို တိုးပွား စေကြကုန်၏။ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့် တည်တံ့ စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
ကောသဇ္ဇသုတ်

(၄)သုတ် ရှိပါသည်။

ပျင်းရိသောပုဂ္ဂိုလ်အား မဖြစ်သေးသော အကုသိုလ်တရားတို့ ဖြစ်ပေါ်လာကုန်၏။ ဖြစ်ပြီးသော ကုသိုလ်တရားတို့ ဆုတ်ယုတ်ကုန်၏၊ မဖြစ်သေးသော အကုသိုလ်တရားတို့ ဖြစ်ရန် ဖြစ်ပြီးသော ကုသိုလ်တရားတို့ ဆုတ်ယုတ်ပျက်စီးရန် ပျင်းရိခြင်းမှ တစ်ပါး အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
------------

ကောသဇ္ဇမှတပါးသော များစွာသောအကျိုးမဲ့ကိုပြုနိုင်သော အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
----------

ကိုယ်တွင်း၌ဖြစ်သော အကြောင်းဖြစ်သောကြောင့် ကောသဇ္ဇမှ တပါးသော များစွာသောအကျိုးမဲ့ဖြစ်စေနိုင်သော အခြားတစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
---------

ကောသဇ္ဇမှတပါး သဒ္ဓမ္မသုံးဖြာ သာသနာတော်ကို ပျောက်ပျက်စေနိုင်, ကွယ်ပစေနိုင်သော အခြားတစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။

## ကိုးကား
ဂရုကာပတ္တိသုတ်

(၂)သုတ် ရှိပါသည်။

ဂရုကအာပတ်ကို လဟုကအာပတ်-ဟု ပြ (ပြောဆို) ခြင်းသည် ဗဟုဇန အဟိတ, ဗဟုဇနအသုခ စသည်ဖြစ်ပုံ၊ ဗဟုအပုညပသဝနဖြစ်ပုံ၊ သဒ္ဓမ္မအန္တရဓာပန ဖြစ်ပုံကို ဘုရားရှင် ဟောကြားတော်မူသည့်သုတ်။
---------

ဂရုကအာပတ်ကို ဂရုကအာပတ်ဟု ပြ (ပြောဆို) ခြင်းသည် ဗဟုဇနဟိတ, ဗဟုဇနသုခစသည်ဖြစ်ပုံ, ဗဟုပုညပသဝနဖြစ်ပုံ၊ သဒ္ဓမ္မဌပနဖြစ်ပုံတို့ကို ဘုရားရှင် ဟောကြားတော်မူသည့်သုတ်။

## ကိုးကား
အာပတ္တိသုတ်

(၂)သုတ် ရှိပါသည်။

အာပတ္တိကို အနာပတ္တိဟု ပြ (ပြောဟော, ရေးသား, ယူဆ, ပြုကျင်)ကြသော ရဟန်းတို့သည် လူအများ အစီးအပွားမဲ့ရန်, ချမ်းသာမဲ့ရန်, အကျိုးစီးပွားမဲ့ရန်, နတ် လူတို့ဆင်းရဲရန် ကျင့်သုံးကြကုန်၏။ သည်သာမကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏၊ ဤသဒ္ဓမ္မသုံးဖြာသာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
----------

အာပတ္တိကို အာပတ္တိဟု ပြ (ပြောဟော, ရေးသား, သင်ကြား, ယူဆ, ကျင့်သုံး နေခဲ့ကြသော ရဟန်းတို့သည် လူအများတို့ ကြီးပွား ချမ်းသာရန်၊ နတ်လူတို့ ချမ်းသာစေရန် ပြုကျင့်ကြသူတို့ဖြစ်ကုန်၏။ သည်သာမကသေး ထိုရဟန်းတို့သည် များစွာသော ကုသိုလ်တရားကို တိုးပွားစေကြကုန်၏၊ သဒ္ဓမ္မသုံးဖြာ ဤသာသနာတော်ကိုလည်း ကြာရှည်လေးမြင့် တည်တံ့စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
အနာပတ္တိသုတ်

(၂)သုတ် ရှိပါသည်။

အနာပတ္တိကို အာပတ္တိဟု ပြ (ပြောဟော, ရေးသား, ယူဆ, ပြုကျင့်)ကြသော ရဟန်းတို့သည် လူအများအစီးအပွားမဲ့ရန်၊ ချမ်းသာမဲ့ရန်၊ အကျိုးစီးပွားမဲ့ရန်၊ နတ်, လူတို့ ဆင်းရဲရန် ကျင့်သုံးကြကုန်၏။ သည်သာမကသေး ထိုရဟန်းတို့သည် များစွာသော အကုသိုလ်ကိုလည်း တိုးပွားစေကြကုန်၏။ သဒ္ဓမ္မသုံးဖြာ ဤသာသနာတော်ကို ကွယ်ပျောက်စေသူတို့လည်း ဖြစ်ကုန်၏-ဟု ဘုရားရှင် ဟောတော်မူသည့်သုတ်။
----------

အနာပတ္တိကို အနာပတ္တိဟု ပြ (ပြောဟော, ရေးသား, သင်ကြား, ယူဆ, ပြုကျင့်)ကြသော ရဟန်းတို့သည် လူအများတို့ ကြီးပွား ချမ်းသာရန်၊ နတ်, လူတို့ချမ်းသာ စေရန် ပြုကျင့်ကြသူတို့ဖြစ်ကုန်၏။ သမ္မသုံးဖြာ ဤသာသနာတော်ကိုလည်း ကြာရှည် လေးမြင့်တည်တံ့ စေသူတို့ ဖြစ်ကုန်၏-ဟု ဘုရားရှင် ဟောတော်မူသည့်သုတ်။

## ကိုးကား